Source: http://sah-conpet.com/Sahpress.html
Timestamp: 2018-12-15 12:51:44+00:00

Document:
Sah-Conpet Sahul in presa
Articole aparute in presa scrisa si nu numai...
Ziarul Prahova » Sport » Conpet Ploiesti, intre primele cinci echipe din tara
Conpet Ploiesti, intre primele cinci echipe din tara
(Joi, 9 iunie 2011)
In perioada 3-5 iunie, la Brasov, s-a desfasurat o noua editie a Cupei Romaniei la sah rapid pentru echipe. In concursul masculin au fost prezente 25 de formatii, in vreme ce la feminin au participat numai sase echipe. Printre gruparile participante s-au numarat si echipele prahovene Conpet Ploiesti (masculin si feminin), CSU Ploiesti (masculin) si CS Energy Cameron Campina (masculin).
In competitia baietilor, Conpet Ploiesti a inceput excelent, castigand primele doua partide cu maximum de punctaj (4-0), in dauna echipelor CS Universitatea Arad si CS Sah Lia Brasov. Prahovenii s-au impus si in a treia runda, insa cu dificultati, cu 2,5-1,5, in disputa cu CS Sah Alex Brasov.
Pentru Conpet a urmat o perioada mai putin fericita, reusind un singur succes in patru runde, pierzand cu principala favorita la titlu – Politehnica Iasi (0,5-3,5), CS Sinandrei (2,5-1,5) si ACS Sah Apanova Bucuresti, a doua favorita la titlu (0,5-3,5), si castigand in disputa cu ACS Sah Chindia Targoviste (2,5-1,5). Ploiestenii au incheiat competitia in stil mare, castigand ultimele doua partide disputate cu CS Sissa Constanta 1 si CSM Lugoj, intr-o maniera categorica, scor 4-0, respectiv 3-1.
Cu sase victorii si trei infrangeri, CS Conpet Ploiesti s-a situat in clasamentul final pe locul al saselea, cu un total de 12 puncte. De la gruparea ploiesteana, Stefan Baciu a adunat cele mai multe victorii (sapte), fiind invins numai de doua ori, in disputele cu primele doua clasate. Ceilalti componenti ai echipei au fost Klauss Mosnegutu (6 puncte), care a totalizat cinci victorii si doua remize, Mihai Ionescu (5,5 puncte) – cinci victorii si o remiza, Catalin Miroiu (4 puncte) – trei victorii si doua remize.
O evolutie foarte buna au avut si reprezentantii formatiei CSU Ploiesti, care au reusit sa se claseze cu doua pozitii mai jos decat Conpet, pe locul al saptelea. Acestia au adunat patru victorii (cu CS Energy Cameron Campina, CS Otopeni, CS Sah Ioios Brasov 2, CS Sah Alex Brasov), doua remize (cu CS Spartac Bucuresti, CS Sah Ioios Brasov 1) si trei infrangeri (cu Politehnica Iasi, CS Sinandrei, ACS Sah Apanova Bucuresti), acumuland 10 puncte.
Pentru CSU Ploiesti au participat sportivii Claudiu Dobre (6 puncte/7 meciuri), Gabriel Grecescu (5,5 puncte/9 meciuri), Andrei Cioara (4,5 puncte/8 meciuri), Radu Fluerariu (3 puncte/9 meciuri) si Gabriel Voiteanu (2,5 puncte/3 meciuri).
CS Energy Cameron Campina a incheiat pe locul 17, cu trei victorii, doua remize si patru infrangeri. Castigatoare a fost echipa ACS Sah Apanova Bucuresti, urmata, pe podiumul de premiere, de Politehnica Iasi si CS Sinandrei.
In concursul feminin, formatia clubului Conpet Ploiesti a avut o evolutie stearsa, obtinand numai 0,5 puncte si situandu-se pe ultimul loc. Invingatoare a fost CS AEM Luxten Timisoara, urmata de Politehnica Iasi si de Spartac Bucuresti.
Recoltă de medalii pentru juniorii şahişti de la C.S. Conpet Ploieşti
Miercuri, 04 Mai 2011 -Informaţia Prahovei
Dacă în anii trecuţi, la Finalele Campionatelor Naţionale de Juniori de şah, la festivitatea
de premiere se auzeau strigătele de bucurie ale ieşenilor şi timişorenilor la fiecare medalie acordată acestora, ei bine, în acest an pe, 21 aprilie, în complexul hotelier „Cozia”din staţiunea Căciulata, locul de desfăşurare a acestor finale, a fost rândul sportivilor ploieşteni să se bucure. Finalele s-au desfăşurat în perioada 10-21 aprilie şi au adus la start 603 juniori şi junioare, reprezentand 93 de cluburi, care s-au confruntat în cele patru competiţii: şah clasic, dezlegari, şah rapid şi blitz. Ploieştiul a fost reprezentat de patru cluburi: Conpet Ploieşti (6 juniori), cu 7 medalii (2 aur, 2 argint, 3 bronz), Petrolul Ploieşti (9 juniori), cu 5 medalii (1 aur, 2 argint, 2 bronz), CSM Ploieşti (8 juniori), cu 3 medalii (1 aur, 2 argint), CSU Ploieşti (2 juniori), cu 2 medalii (1 aur, 1 argint). *Juniorii de la Conpet, îndrumaţi de antrenorul ing. Laurenţiu Anuţa, au reuşit rezultate deosebite, dintre medaliile obţinute detaşându-se cea de aur de la fete 10 ani, prin Emilia Coman Emilia-Florentina, la şah clasic. Această medalie reprezintă cucerirea titlului de campioană naţionala la această categorie. Pentru necunoscători, şahul clasic este „regina balului" şi câştigarea titlului de campion la această probă este cea care dă dreptul la participarea ca reprezentant din partea României în competiţiile internaţionale (mondiale, europene). Dacă medaliile câştigate la celelalte probe au şi ele valoarea lor, totuşi, cei 7 campioni la băieţi şi cele 7 campioane la fete, pe categorii de vârstă, la şahul clasic, reprezintă obiectivul suprem (la nivel naţional) al fiecarui junior sau antrenor. Emilia Coman a reuşit reeditarea acestei performanţe pentru şahul juvenil ploieştean după 3 ani de „secetă”. Această performanţă, obţinută în urma unei evoluţii mai mult decât convingătoare (7 victorii şi 2 remize – la jumătate de punct în faţa celei de a doua clasate şi 1,5 puncte de a treia), îi dă dreptul de a participa la Campionatele Mondiale de Juniori, din 17-27 noiembrie a.c., la Caldas Novas (Brazilia). Aceeaşi junioara a mai cucerit o medalie de argint la „dezlegări” şi una de bronz la „sah rapid”. O altă junioară talentată de la Conpet, Moş Maria-Magdalena, a reuşit reeditarea performanţei de acum doi ani şi a câştigat medalia de aur la „dezlegari” la fete 10 ani. De altfel „dezlegările” constituie proba câştigatoare de tradiţie a juniorilor de la Conpet, care şi-au mai adjudecat două medalii la această probă, prin Dariana-Gabriela Didiliuc (argint), la fete 16 ani şi George-Cătălin Miroiu (bronz), la băieţi 20 de ani. La şah rapid (25 de minute de jucător), în cea mai tare grupa de juniori de la aceste finale, băieţi de 20 ani, Cătălin Miroiu a obţinut medalia de bronz.*Juniorii clubului Petrolul Ploieşti, conduşi de antrenorul Gheorghe Pepene, au contribuit din plin la succesul şahului ploieştean, aceştia adjudecându-şi cele 5 medalii prin Dragoş Corlătescu (băieţi 18 ani): aur la şah rapid, bronz la dezlegări şi bronz la blitz; Valentina Tentu (fete 10 ani): bronz la şah clasic; Gabriela Nistor (fete 8 ani): bronz la şah clasic.*Juniorii de la CSM Ploieşti, conduşi de antrenorul prof. Gheorghe Văsii, au acumulat 3 medalii, prin: Eduard-Constantin Stoica (băieţi 12 ani): aur la „dezlegări"; Sergiu-Gabriel Herea (băieţi 12 ani): argint la „dezlegări”; Marian-Cătălin Sandu (băieţi 12 ani): argint la blitz. *Cei doi juniori de la CSU Ploieşti au fost conduşi de (MI) Glodeanu Ion şi au obţinut cele două medalii prin Adrian Chivulescu (băieţi 8 ani): aur la „dezlegări” şi argint la şah rapid.Menţionând că junioara campioană Emilia Coman a fost deja inclusă în echipa de junioare sub 16 ani a României, care va participa la Balcaniada de juniori pe echipe de la Kragujevac (Serbia) între 1–6 mai.
Ziarul Prahova » Sport » Emilia Coman si Sergiu Herea participa la Balcaniada pentru juniori
Emilia Coman si Sergiu Herea participa la Balcaniada pentru juniori
(Vineri, 29 aprilie 2011)
Maine, delegatia de sah a Romaniei va pleca in Serbia, la Kraguyevac, pentru a participa la Campionatul Balcanic pentru echipe, rezervat juniorilor. Intrecerea se va desfasura in perioada 1 – 6 mai. In lotul formatiei Romaniei au fost convocati si ploiestenii Sergiu Herea si Emilia Coman.
Vicecampion national la proba de dezlegari de probleme, titlu castigat saptamana trecuta, Sergiu Herea este component al echipei Clubului Sportiv Municipal Ploiesti, fiind pregatit de profesorul Gheorghe Vasii. Anul trecut, acesta a fost prezent si la Campionatul European de sah, clasandu-se intre primii opt la probele la care a concurat. Totodata, Sergiu a reprezentat Romania la Campionatul Mondial organizat in octombrie 2010, in Grecia.
Emilia Coman a avut o evolutie impresionanta la Campionatul national desfasurat saptamana trecuta, la Calimanesti, castigand trei medalii (aur la sah clasic, argint la dezlegari de probleme si bronz la sah rapid). Aceasta este pregatita de antrenorul Laurentiu Anuta, la clubul Conpet Ploiesti.
Selectionata la Centrul de Excelenta al Federatiei Romane de sah de doi ani, Emilia a fost prezenta, in 2009, la Campionatul Mondial. De mentionat ca sportiva ploiesteana este calificata si la editia de anul acesta a competitiei mondiale, care va avea loc la Rio de Janeiro, in Brazilia.
Şah / Emilia Coman, campioană naţională
Scris de -	telegraful de prahova
Miercuri, 27 Aprilie 2011 20:02
Ploieşteanca Emilia Florentina Coman, legitimată la Conpet, a câştigat locul I şi medalia de aur, devenind campioană naţională la categoria fete 10 ani, la Campionatul Naţional de şah Clasic, Copii şi Juniori, ce a avut loc la Călimăneşti- Căciulata în perioada 11 - 21 aprilie 2011. Emilia a obţinut 8 puncte, neînregistrând nici o înfrângere în cele 9 runde (7 victorii şi 2 remize).
Tot în cadrul aceleiaşi competiţii s-au organizat şi concursul de şah rapid (25 min/jucător), dezlegări şi blitz. Emilia a obţinut şi o medalie de argint la proba de dezlegări, la egalitate de puncte cu locul I, iar la proba şah rapid, medalia de bronz. Federaţia Română de şah a desemnat-o pe Emilia Coman să facă parte din echipa Romaniei ce va participa la Balcaniada pentru echipe de juniori ce va avea loc între 1 şi 6 mai, la Kraguyevac, Serbia. De asemenea, Emilia va reprezenta România la Camionatul Mondial de Şah pentru Juniori, ce va avea loc în Brazilia - Rio de Janeiro în noiembrie 2011.Tot de la Conpet, Ciprian Miroiu (20 ani) a obţinut medalia de bronz la şah rapid şi la dezlegari, Dariana Didiliuc (16 ani) a câştigat medalia de argint la dezlegari, iar Maria Mos (10 ani) a obţinut medalia de aur la dezlegari. Şahiştii ploieşteni sunt pregătiţI de Laurenţiu Anuşa.
0#2rezultate Balcaniada — coman adrian catalin08-05-2011 21:06
La Campionatele Balcanice de Şah Juniori (sub 16 ani) desfăşurate la Kragujevac, în Serbia, în perioada 1-6 mai 2011, echipele ce au reprezentat România au obţinut medaliile de argint atat la fet cat si la baieti. Competiţia din Serbia a adus la startul ei echipe din ţara organizatoare, Grecia, Bulgaria, Muntenegru, Albania, Macedonia şi România.
Din componenţa echipei României au facut parte şi doi sportivi prahoveni Emilia Florentina Coman (CS Conpet Ploiesti -a jucat pe masa patru si a obţinut 3 puncte din 4-) şi Sergiu Herea (C.S.M.Ploieşti, rezervă, a obţinut 1 punct)
0#1Rectificare — ANUTA Laurentiu28-04-2011 12:45
Imi cer scuze,dar s-au strecurat cateva erori de nume :
Ciprian Miroiu se numeste in realitate
Catalin-George MIROIU ,iar Laurenţiu Anuşa
este in realitate Laurenţiu ANUTA.
Ziarul Prahova » Sport » Campionii din Ploiesti
Campionii din Ploiesti
(Miercuri, 27 aprilie 2011)
In perioada 11-21 aprilie, la Calimanesti, s-a desfasurat o noua editie a Campionatului national de sah pentru copii, juniori si tineret. La competitie au participat si sportivi de la Petrolul (antrenor Gheorghe Pepene), Conpet (antrenor Laurentiu Anuta) si CSM (antrenor Gheorghe Vasii), toate cluburile ploiesene adjudecandu-si cel putin cate o medalie de aur.
De la CS Petrolul Ploiesti, candidatul de maestru Dragos Corlatescu (18 ani) a impresionat, castigand trei medalii. Acesta a devenit campion national la sah rapid, in vreme ce la probele de sah blitz si de dezlegari de probleme a obtinut medaliile de argint.
La sah rapid, Dragos a pierdut o singura partida, cu ocupantul pozitiei secunde in clasamentul general, castigand medalia de aur cu 7,5 puncte obtinute din noua posibile. Sportivul ploiestean ar fi putut obtine doua titluri nationale, insa, la proba de sah blitz, acesta a suferit singura sa infrangere exact in ultima runda a intrecerii, in vreme ce adversarul sau direct pentru medalia de aur, Alexandru Dragomirescu, a castigat, urcand pe prima pozitie.
La proba de dezlegari de probleme, Dragos a incheiat cu 19,5 puncte in timpul de 87 de minute, situandu-se pe al doilea loc, in urma lui Dan Horvat (CS Viitorul Cluj Napoca), care a incheiat cu 21 de puncte in 90 de minute.
Pentru CS Petrolul au mai punctat fetele Valentina Tentu (10 ani) si Gabriela Nistor (8 ani), care au obtinut medaliile de bronz la probele de sah clasic ale categoriilor lor de varsta.
Titlul national din tabara gruparii Clubului Sportiv Municipal Ploiesti a fost obtinut de Eduard Stoica. Desi se afla la primul sezon de participare la categoria de 12 ani, baietii clubului ploiestean care au dominat la categoria 10 ani s-au descurcat admirabil. La proba de dezlegari de probleme, Eduard Stoica si-a adjudecat medalia de aur, cu 27 de puncte in 60 de minute, in timp ce colegul sau Sergiu Herea s-a situat imediat in urma sa, castigand medalia de argint, cu 24 de puncte, cu timp excelent, de numai 30 de minute.
CSM Ploiesti a trecut pe langa un alt titlu national, la proba de sah blitz, la care Catalin Sandu a incheiat la egalitate de puncte cu Andrei Tiron (CS Politehnica Iasi), 7,5 puncte din noua runde, insa s-a situat pe locul al doilea, devenind vicecampion.
De la Conpet Ploiesti, Emilia Coman s-a descurcat excelent, castigand trei medalii nationale, la categoria 10 ani. Aceasta a castigat medalia de aur la proba de sah clasic intr-un mod impresionant, fara sa piarda nicio partida, cu sapte victorii si doua remize, obtinand in total opt puncte.
Clubul ploiestean a mai obtinut un titlu national, prin Maria Mos, care s-a impus la proba de dezlegari de probleme, la egalitate cu Emilia Coman, cu 26,5 puncte, dar intr-un timp mai scurt, 36 de minute, in vreme ce colega sa a incheiat in 48 de minute. In plus, Emilia a mai castigat si medalia de bronz la proba de sah rapid, cu 6,5 puncte din noua runde.
Competitie nationala pentru copii, la Ploiesti
In zilele de 25 si 26 septembrie, s-a desfasurat, la Casa de Cultura a Studentilor din Ploiesti, concursul de sah rapid CUPA CONPET 2010, rezervat pentru copii cu varsta pana la 12 ani.
Au participat 35 de sportivi de la cluburi din intreaga tara, iar din Prahova de la CSM Ploiesti, Conpet Ploiesti, Petrolul Ploiesti, SCM Ploiesti, Carpati Sinaia.
Victoria in clasamentul general i-a revenit lui Robert Nastase, de la ASC Snagov, cu opt puncte, acesta fiind urmat de reprezentantii CSM Ploiesti Catalin Sandu (foto 1) si Sergiu Herea, cu sapte puncte fiecare, pregatiti de profesorul Gheorghe Vasii.
De mentionat evolutia foarte buna a Valentinei Tentu, (foto 2, alaturi de Laurentiu Anuta, organizatorul concursului, in stanga, si de arbitrul Grigore Nicolae, in dreapta) de la CS Petrolul Ploiesti, antrenata de catre Gheorghe Pepene, care a ocupat locul cinci, in ierarhia generala, castigand la categoria sa de varsta, fete-10 ani. Aceasta a fost urmata chiar de colegul sau de la clubul petrolist, Andrei Dragulin, de asemenea invingator la categoria sa de varsta.
Primul sportiv al clubului organizator, Conpet Ploiesti, a fost Teodor Szocs, care s-a situat pe locul al noualea, cu cinci puncte, acesta fiind pregatit de catre Laurentiu Anuta, care este si presedintele sectiei de sah a respectivului club prahovean.
Clasamentul primilor zece sportivi a fost urmatorul:
1 Nastase Robert-Paul (Elo1800) ASC SNAGOV 8p
2 Sandu Marian-Catalin (1714) CSM PLOIESTI 7p
3 Herea Segiu-Gabriel (1741) CSM PLOIESTI 7p
4 Oprita George (1645) CS MICUL SAHIST IASI 6p
5 Tentu Valentina (716) CS PETROLUL PLOIESTI 6p
6 Dragulin Andrei (665) CS PETROLUL PLOIESTI 6p
7 Fluerariu Radu-Cristian (1606) CS BUFTEA 6p
8 Stoica Eduard-Constantin (1480) CSM PLOIESTI 5p
9 Szocs Teodor-Iulian (657) CS CONPET PLOIESTI 5p
10 Negulescu Alexandru (649) CS CARPATI SINAIA 5p
21 aprilie 2010, 14:04 | Autor: Vali Toma | 76 afişări
Cătălin este foarte priceput în sportul minţii
Cătălin joacă şah de la 6 ani, când, alături de tatăl său şi rareori de fratele lui mai mare, obişnuia să stea şi câteva ore cu tabla de şah în faţă. Printr-o întâmplare, băiatul a ajuns să facă şah la un club sportiv din Ploieşti, însă, din 2003 el s-a înscris la Clubul Conpet.
Aici, tânărul a evoluat foarte mult graţie concursurilor la care a participat în ţară.
„Domnul antrenor a reuşit de fiercare dată să atragă sponsori pentru noi şi asta este un lucru extraordinar pe care l-a făcut. Am mers la foarte multe concursuri în România dar nu am ajuns niciodată în afara ţării.
Sunt alocate anumite fondurile pentru fiecare elev de la club, iar eu am ales să le folosesc pentru competiţiile din ţară, pentru că cele organizate în străinătate au costurile mult mai mari", este de părere Cătălin. În liga de juniori, băiatul are acuraj să se lupte cu oricine, fiind, de cele mai multe ori, imposibil de învins.
2009 a fost anul cu cele mai bune rezultate pentru Cătălin. El a câştigat anul trecut locul II pe echipe la Campionatul Naţional de Juniori, locul I la memorialul „Paul Diaconescu", locul III pe echipe în divizia A.
Cel mai important titul obţinut în urmă cu un an este cel de campion naţional la Olimpiada Naţională de Sport, secţiunea şah pe licee. Recent, tânărul s-a întors de la Voineasa, locul unde a fost organizat Campionatul Naţional de Şah şi unde el a câştigat locul II la secţiunea şah rapid şi locul IV la dezlegări.
Duminică, Cătălin va participa la o altă competiţie, organizată la Universitatea Petrol-Gaze Ploieşti, unde vor concura cei mai buni opt şahişti din toate categoriile, din Prahova. Secretul performanţei în şah este, potrivit tănărului, munca.
„Seriozitatea, 80% muncă şi 20% talent îţi asigură succesul în şah. Nu este un sport pentru oricine, pentru că este nevoie de multă răbdare, o partidă poate dura şi 4-5 ore şi oricum, întotdeauna vor fi mai mulţi jucători de fotbal decât de şah", explică elevul.
El şi-a dezvoltat prin acest sport capacitatea de a a vedea în spaţiu şi imaginaţia, putând să memoreze poziţiile pieselor de pe tabla de şah chiar şi dacă se ridică de masă, în timpul unei partide.
Maestru al şahului
Idolul lui Cătălin este şahistul Dieter Nisipeanu, care a câştigat în 1999 locul IV la Campionatul Mondial şi în 2005 a reuşit să obţină un titlu de campion european.
De asemenea, tânărul se mândreşte foarte mult cu remiza pe care a obţinut-o la un concurs cu jucătorul rus Turov Maxim, cel mai bun şahist împotriva căruia a jucat vreodată.
Doar 27 de puncte îl despare pe băiat de titul de maestru în şah, fiind, în prezent, doar candiat de maestru. Totuşi, el nu visează la o carieră în acest sport.
„Vreau să dau la Facultatea ASE, la Cibernetică, să mă specializez în informatică economică. Am mai mulţi prieteni care sunt acolo şi ştiu că este greu dar asta este ceea ce îmi place", explică tănârul.
De unde porneşte pasiunea ta pentru şah?
C.M.: Dacă nu exista învăţătoarea mea, Maria Bâcu, nu cred că făceam acest sport. Într-o zi, pe când eram clasa a IV-a, a venit un profesor de şah, care dorea să selecteze copiii pentru un club din Ploieşti. Aproximativ 15 elevi s-au înscris atunci la şah, dar dintre toţi eu am fost singurul care a continuat să facă acest sport şi după ani de zile.
Cu cine obişnuiai să joci cel mai des şah?
C.M.: La început cel care m-a învăţat să joc şah a fost tata, însă, după două luni de când am mers la club reuşeam să îl bat frecvent. Acum am ajuns să îl pot bate chiar şi pe antrenorul meu, domnul Laurenţiu Anuţa, care deşi nu este de profesie antrenor, ci inginer, este foarte priceput în tehnicile acestui sport şi pot spune că de la el am învăţat foarte mult.
Tănărului îi place foarte mult să joace fotbal cu prietenii. Când era mai mic a fost înscris la cursuri de fotbal şi şah, însă, între timp, a renunţat să practice fotbalul, dedicându-şi timpul sportului minţii. De asemenea îi face plăcere să petreacă timpul liber alături de prietea sa, cu care este de 9 luni, dar este pasionat şi de astrologie.
Lui Cătălin nu îi plac oamenii ipocriţi, dar are probleme şi cu limba franceză, care reprezintă pentru el o materie greu de înţeles şi de învăţat. El recunoaşte că nu excelează la această materie şi are, la franceză, note mult mai mici comparativ cu rezultatele pe care le obţine la celelalte materii.
27 februarie 1991, Ploieşti
Elev clasa a XII-a Colegiul Naţional „Al.I Cuza"
Are un frate mai mare
O sahista din Ploiesti este cea mai tanara detinatoare de ELO din Romania
Duminică, 02 Mai 2010
Pentru cei din afara fenomenului sahist, sa precizam ca ELO-ul este un coeficient valoric ce reflecta forta de joc a unui sahist.
Acest ELO se obtine in urma unor rezultate din competitiile luate in considerare de FIDE (Federatia Internationala de Sah) si
pentru sahistii de performanta reprezinta “alfa si omega” in acordarea titlurilor internationale, in stabilirea ierarhiilor sau in
criteriile de selectie in echipele nationale.
Mai in gluma, mai in serios, se spune ca daca nu ai ELO, ca sahist nu existi. Coeficientul ELO a fost inventat de profesorul american
de fizica Arpad Elo, urmat cu mici imbunatatiri aduse in 1950 de scotianul Kenneth Harkness , un fost director al Federatiei
Americane de Sah intre anii 1952-1960 si adoptat de FIDE in 1970.
Pe noua lista ELO, publicata de FIDE la 1 mai 2010, apare junioara ploiesteana COMAN Emilia – Florentina, componenta a
clubului CONPET Ploiesti.
ELO-ul ei nu este prea mare (1.383), dar tinand cont de varsta posesoarei (va implini 9 ani pe 4 mai) , se poate spune ca este o
performanta. Imi este greu sa afirm fara echivoc, dat fiind lipsa informatiilor statistice exacte, dar se pare ca EMILIA este cea
mai tanara sahista din Romania care obtine ELO.
O certitudine este insa faptul ca junioara ploiesteana , in momentul de fata, conform datelor de la FIDE , este singura sahista sub
10 ani din tara, posesoare de coeficient international, ca ocupa locul 52 in lume la fete sub 10 ani si locul 14 in lume la fete sub 9
ani. Acestea sunt simple date, onorante pentru tanara noastra junioara, dar mai este o zicala printre sahistii de performanta care
spune ca “ELO-ul nu joaca în locul tău”.
De aceea, ii dorim Emiliei sa persevereze, sa obtina succese tot mai mari, iar ELO-ul “micut” sa si-l mareasca cat mai mult si sa
calce pe urmele celor doua mari sahiste pe care le admira : Elisabeta POLIHRONIADE si Corina PEPTAN
Laurentiu Anuta
E-mail: anutalaurentiu@yahoo.com
Doua medalii de argint pentru juniorii sahisti de la CS Conpet Ploiesti la CN Juniori de la Voineasa
Duminică, 27 Aprilie 2010
Ca in fiecare an, juniorii sahisti (8-20 ani) isi disputa titlurile de campioni nationali in cadrul “Finalelor Nationale Individuale de
Juniori” la cele patru sectiuni: sah practic, dezlegari, sah rapid si blitz. Asa cum ne-am cam obisnuit in ultimii trei ani, statiunea
Voineasa, aflata in stare de ruina, a fost gazda a 513 juniori si peste 200 insotitori si antrenori in perioada 7- 17 aprilie.
Clubul Sportiv CONPET Ploiesti s-a prezentat la startul acestor finale cu 6 juniori si multe sperante in adjudecarea a cat mai multor
medalii , in ciuda faptului ca 4 dintre ei treceau la o categorie superioara de varsta si aveau sa lupte cu multi adversari cu un an
mai mari . Sperantele cele mai multe se indreptau in special catre junioara Coman Emilia, care in urma rezultatelor obtinute la
inceput de an ( locul 3 la “Cupa Mc.Donald’s “– fete 10 ani de la Olanesti si locul 1 la “Memorialul Paul Diaconescu” – turneul
secundar-Ploiesti ), parea a fi una din favorite la categoria fete 10 ani, desi ea implineste 9 ani abia in luna mai. Din nefericire,
junioara noastra a fost de nerecunoscut, a facut partide departe de nivelul ei, la care s-a adaugat si nesansa in privinta
coeficientilor de departajare la egalitate de puncte. Astfel, la sah practic, Emilia a obtinut 6 puncte (din 9 posibile), la fel cu
ocupanta locului 4, dar departajarea bucholtz a trimis-o pe locul 6.
Voi preciza ca in ultima partida a jucat cu medalia de bronz pe masa, a avut castigul, dar a remizat cu ocupanta locului 2, in urma
unor greseli greu de explicat, de o parte si de alta, in mod cert cea mai slaba partida a ei din concurs. Concurand alaturi de alte 29
junioare, Emilia a fost printre protagonistele intrecerilor de la fete 10 ani la sah rapid, unde s-a clasat pe locul 5, dar mai ales la
blitz, unde a terminat la egalitate de puncte cu medaliata cu bronz, dar a ocupat locul 4 la coeficienti. Medaliile insa nu s-au lipit
de junioara noastra. La polul opus s-a situat juniorul mare, Miroiu Catalin, care jucand la categoria baieti 20 ani, a avut de
infruntat elita juniorilor romani si a facut-o cu mult aplomb, a facut partide foarte bune, dar…
Se poate spune ca grupa lui Catalin a fost o grupa de foc, poate cea mai tare din ultimii 20 ani , printre cei 14 juniori
numarandu-se marele maestru international (ex-campion mondial la 18 ani) Chirila Cristian, maestrii FIDE Georgescu T., Anton T.
si Duca Al.,maestrii nationali Posedaru B. si Nemes S. si 3 candidati de maestri. Catalin, aflat in clasa a-XII-a, cu pregatirea
“bac”-ului si cu pregatirea sahista trecuta din necesitate pe plan secund, s-a comportat foarte bine. La sah practic a ocupat locul 7,
cu remize la Posedaru B. (actualul campion), Anton T. si Duca Al., acumuland 5 puncte. La “dezlegari” a ratat bronzul, gresind
inexplicabil la una din problemele de mat in 2 mutari si a terminat pe 4, dar marea nesansa si suparare a fost la sah rapid, unde
dupa un inceput excelent ( victorie la Anton si Duca si remize cu Posedaru si Chirila) termina doar pe locul 5, la egalitate de
puncte ( 6 ) cu locul 2, dupa o nefericita imperechere in ultima runda, care i-a scazut coeficientul de departajare. O evolutie buna,
nu atat prin locul in clasamentele finale, cat mai mult prin calitatea partidelor si saltul valoric facut, a avut-o juniorul mic ( 9 ani)
Szocs Iulian, la categoria baieti 10 ani.
Am lasat la final implinirile acestor campionate pentru reprezentantii clubului nostru, cele doua medalii de argint, venite de acolo
de unde ne asteptam mai putin. La categoria fete 14 ani, junioara DIDILIUC Dariana – Gabriela , la sectiunea “dezlegari” a fost una
din cele 23 concurente si a reusit o frumoasa performanta, castigand locul 2 si medalia de argint, fiind foarte aproape ca punctaj
de primul loc. O evolutie promitatoare a avut-o si la “sah rapid “,unde a ocupat locul 7.
Mezina grupului de juniori de la CONPET, MARIN Ioana – Andreea, participanta la categoria fete 8 ani a produs si ea o mare
surpriza, reusind sa castige medalia de argint , tot la “dezlegari”si a fost la un pas de a castiga bronzul la proba de “blitz”,
clasandu-se in final pe locul 4. Cele doua junioare, aflate in pregatire in “laboratoarele CONPET” de 5 luni, promit frumoase
realizari viitoare, dupa acest inceput cu dreptul. Cu doua medalii de argint, 3 locuri 4 si doi juniori in loturile nationale la
categoriile fete 10 ani si baieti 20 ani , in ciuda ratarilor, juniorii de la CONPET s-au intors cu fruntea sus de la Voineasa.
(Sursa: Scris de Laurentiu Anuta pe http://www.ph-online.ro)
Ziarul Prahova » Sport » Memorialul "Paul Diaconescu" a fost extrem de disputat
Memorialul "Paul Diaconescu" a fost extrem de disputat
(Vineri, 19 martie 2010)
Timp de o luna, in doua sali ale clubului Petrolul Ploiesti, s-au desfasurat rundele Memorialului "Paul Diaconescu" la sah, turneul principal, rezervat seniorilor. Competitia a fost organizata de catre Asociatia Judeteana de sah, in colaborare cu Directia pentru Sport a Judetului si CS Petrolul Ploiesti.
Concursul a adunat la start 38 de sportivi de la cluburile din Ploiesti: CS Petrolul, ACS Uztel, CS Municipal, CS Conpet, CS Universitar, CS Gambitul Damei, directorul intrecerii fiind Gheorghe Pepene, presedintele Asociatiei Judetene de sah.
Competitia a fost extrem de palpitanta, lupta pentru victorie fiind disputata intre patru sportivi pana in ultima etapa. In cele din urma, cu 7,5 puncte, candidatul de maestru Stefan Telea, de la ACS Uztel Ploiesti, si-a adjudecat prima pozitie, depasindu-l in ultimele runde pe Dragos Corlatescu (candidat de maestru), de la CS Petrolul Ploiesti.
Locul al treilea a fost ocupat de catre Daniel Vezeteu, sportiv de categoria I, de la CS Petrolul Ploiesti.
Cea mai buna clasare a unei fete in concurs a fost cea a Roxanei Adoamnei, de la CS Universitar Ploiesti, care s-a situat pe pozitia a noua. Trebuie sa remarcam, totodata, evolutia buna a lui Catalin Sandu, de la CS Municipal Ploiesti, care, la aproape zece ani, s-a situat pe pozitia 12, cu cinci puncte adunate, devansand sportivi cu experienta. De asemenea, si colegul sau, Sergiu Herea, a fost la inaltime, clasandu-se pe locul 16, cu 4,5 puncte.
Reamintim ca intrecerea copiilor de la Memorialul "Paul Diaconescu", care s-a incheiat mai devreme, a fost castigata de Emilia Coman, de la CS Conpet Ploiesti, urmata de Valentina Tentu si Andrei Dragulin, ambii de la CS Petrolul Ploiesti.
Clasamentul primilor zece sportivi ai turneului principal a fost urmatorul:
Loc. Cat. Numele si prenumele	Rtg	Club	Pts
1 CM Telea Stefan	2158	ACS Uztel Ploiesti	7½
2	CM Corlatescu Dragos-Georgian	2151	CS Petrolul Ploiesti	6½
3	I Vezeteu Daniel	2024	CS Petrolul Ploiesti	6½
4	CM Anuta Elefterie-Laurentiu	2048	CS Conpet Ploiesti	6½
5	I Florescu Alin-Cristian	1968	CS Petrolul Ploiesti	6
6	CM Dobrin Catalin	1877	ACS Uztel Ploiesti	6
7	I Cimpoiasu Dan	1899	CS Conpet Ploiesti	5½
8	I Romosan Cristian	1834	CS Conpet Ploiesti	5½
9	WNM Adoamnei Roxana	2000	CSU Ploiesti	5½
10	I Manole Anghel	1654	CS Conpet Ploiesti	5½
Campionul mondial Viswanathan Anand a premiat campionii Romaniei la sah
Luni, 28 Decembrie 2009 18:06
Ultima parte a anului a adus o vizita deosebit de onoranta pentru sahul romanesc: campionul mondial Viswanathan ANAND s-a aflat in tara noastra, in perioada 27-29 noiembrie! Celebrul jucator indian a sosit, impreuna cu sotia, vineri, 27 noiembrie, si a sustinut in aceeasi zi o conferinta de presa la Sala Concerto din cadrul Hotelului Intercontinental.
Organizat de Fundatia „Gambit-Elisabeta Polihroniade”, Romgaz si BCR, evenimentul a avut ca puncte centrale simultanul dat de campionul mondial sambata, 28 noiembrie, la Palatul Parlamentului, precum si decernarea de catre acesta, duminica 29 noiembrie, a medaliilor de campioni pentru invingatorii din finalele nationale de sah rapid, blitz si dezlegari desfasurate la Casa de Cultura din localitatea Ghermanesti (Snagov).
Inaintea desfasurarii simultanului, Ionut Dobronauteanu, presedintele Federatiei Romane de Sah, a subliniat importanta acestei vizite pentru promovarea sahului in tara noastra. Marea maestra Elisabeta Polihroniade a spus ca a invitat la acest simultan mai multe personalitati politice si gazetari, in speranta ca acest sport o sa fie mai bine sustinut in viitor.
La simultan au participat 20 de jucatori, personalitati din cultura, politica, jurnalisti, copii si doi invitati din India. Au luat loc la mesele de joc parlamentarii Constantin Balaceanu- Stolnici, Ioan Ghise (fost jucator de performanta, candidat de maestru), Valeriu Tabara, dar si oameni din mass-media: crainica Melania Medeleanu (care a cochetat in perioada junioratului cu sahul de performanta) si jurnalistul Horia Rosca- Stanescu.
Campionul mondial a lasat doar o singura remiza (la Daria Visanescu - fosta campioana europeana de junioare), castigand restul de 19 partide. A doua zi, pe 29 noiembrie, marele campion mondial, impreuna cu sotia sa Aruna, insotiti de vicepresedintele FR Sah, Dl.Constantin Dumitriu, si Dna Elisabeta Polihroniade s-au deplasat la Ghermanesti pentru decernarea medaliilor de campioni pentru invingatorii din finalele nationale de sah rapid, blitz si dezlegari, care tocmai se desfasurasera in aceasta locatie.
Viswanathan ANAND a inmanat cupele de campioni invingatorilor din finalele nationale de sah rapid, blitz si dezlegari si a declarat: ''Va multumesc mult pentru aceasta primire calduroasa. Toata vizita in Romania a fost o bucurie pentru mine si pentru sotia mea, Aruna. Am revazut multi vechi prieteni si am facut alti prieteni noi. Suntem recunoscatori Federatiei Romane de Sah si doamnei Elisabeta Polihroniate ca ne-au oferit posibilitatea sa facem o foarte placută vizita in tara dumneavoastra. Vreau sa revin in Romania, cat de curand posibil. Felicitari tuturor campionilor care au castigat!''.
Pentru cei care au auzit doar in treacat de acest mare performer, sa precizam ca ANAND a fost campion mondial versiunea FIDE intre 2000 si 2002, intr-un moment cand titlul mondial a fost impartit. El a devenit campion mondial indiscutabil in 2007, iar in 2008 si-a aparat titlul impotriva rusului Vladimir Kramnik. Cu aceasta victorie, el a devenit primul jucator din istorie care a castigat Campionatul Mondial in trei formate diferite: knockout, turneu si meciuri. El isi va apara titlul, in 2010, impotriva bulgarului Veselin Topalov. ANAND este unul dintre cei cinci jucatori din istoria sahului care au depasit pragul celor 2.800 puncte pe lista rating FIDE. Modelele campionului mondial absolut la sah au fost legendarii Mihail Tal si Bobby Fischer.
Viswanathan ANAND i-a infruntat pe toti “greii” sahului. De-a lungul carierei sale i-a infruntat de peste o suta de ori pe Karpov, Kasparov sau Kramnik la tabla de sah. El nu a uitat nici de partidele impotriva romanilor Dieter Nisipeanu, Mihail Marin, Mihail Suba sau Elisabeta Polihroniade, nume emblematice ale sahului romanesc.
Marele campion nu a fost onorat, din pacate, cu o prezenta deosebit de numeroasa la Ghermanesti, asa cum se impunea, organizarea ultimei etape a periplului sau suferind de “sindromul“ romanesc. Desi inconjurat de un numar relativ redus de admiratori si premiati, ANAND a facut cunostinta cu spiritul nostru latin, fiind inconjurat cu dragoste si admiratie si facand fata cu modestie si intelegere numeroaselor solicitari de acordare a unui autograf sau de a se poza cu fanii prezenti.
Printre cei care au reusit performanta de a se poza cu marele campion mondial s-a aflat si mica noastra junioara prahoveana Coman Emilia-Florentina, care, cu aceasta ocazie, a reusit sa-i fure un pupic Dnei Polihroniade, pe care o admira foarte mult.
Prezenta marilor campioni reprezinta intotdeauna o incurajare spre marea performanta pentru tanara generatie.
Medalie de argint pentru sahistii ploiesteni la Finalele Nationale de Sah Activ, Blitz si Dezlegari
Asteptate cu interes, “Finalele Campionatului National de Seniori la sah rapid, blitz si dezlegari” s-au desfasurat in acest an in Casa de Cultura din localitatea Ghermanesti - Snagov in organizarea FR Şah şi AJ Şah Ilfov, in perioada 27 – 29 noiembrie. Aflata la o distanta de numai 45 km de Ploiesti, locatia a fost accesibila sahistilor prahoveni, asfel incat acestia au reprezentat un procent insemnat din randul participantilor. Din cei 85 de jucatori si jucatoare, 18 au reprezentat cluburi prahovene.
In competitia masculina, la sah rapid (15 minute + 12 secunde/ mutare de fiecare jucator), din cei 59 jucatori (5 mari maestri, 10 maestri internationali, 6 maestri FIDE), 12 au reprezentat cluburile ploiestene C.S.U., CONPET, Petrolul si Gambitul Damei. Asa cum era de asteptat, titlul de campion si l-a adjudecat marele maestru Marin Mihail (A.C.S. Apa Nova Bucuresti) cu 7 puncte, aflat in mare forma in ultima jumatate de an, departajat la coeficienti de (MI) Mateuta Gabriel (Politehnica Iasi) si (MMI) Ionescu Constantin (A.S.C. Snagov)- secretarul General al FR Sah. Pe locul al IV-lea s-a clasat reprezentantul C.S.U. Ploiesti, (MI) Grecescu Gabriel, cu 6,5 puncte, aflat foarte aproape de podium. Dintre reprezentantii cluburilor ploiestene, o prestatie frumoasa au avut-o si jucatorii de la CONPET Ploiesti, (MI) Manea Alexandru si (M) Mosnegutu Klauss care au realizat cate 6 puncte fiecare.
La proba de “Blitz”(3 minute + 2 secunde/mutare de fiecare), concurentii s-au mai inmultit, ajungand la 63. Campion a iesit ( MI) Ardeleanu George (Dinamo Bucuresti) cu 8 puncte, urmat de (MI) Nanu Ciprian (Dinamo Bucuresti) cu 7 puncte si ex-ploiesteanul (MI) Grigore Petre (A.S.C. Snagov) cu 7 puncte. Dintre reprezentantii prahoveni, cele mai bune punctaje le-au realizat jucatorii de la CONPET: (M) Mosnegutu Klauss (locul 11), (CM) Miroiu Catalin (locul 12) si (MF) Baciu Stefan (locul 13), fiecare cu 6 puncte. Ca un fapt de culise, sa mentionam ca maestrul Mosnegutu a participat la aceasta proba dupa o noapte de garda, oboseala impiedicandu-l sa reuseasca “marea lovitura”, el fiind recunoscut drept un “blitzist” de valoare.
Am lasat la sfarsit “desertul” realizarilor jucatorilor prahoveni la aceste finale, fetele iesind mai mult in evidenta. Finalele feminine s-au bucurat ca de obicei de aceeasi prezenta redusa, printre cele 26 de concurente numarandu-se si 5 ploiestence.
Maestra ADOAMNEI ROXANA (C.S.U. Ploiesti) a terminat pe locul II la proba de “Dezlegari“ cu 27puncte din 36 posibile, obtinand medalia de argint si titlul de vicecampioana.
De profesie inginer petrolist, eleva a venerabilului maestru FIDE Butnariu Corneliu, la o varsta la care marea majoritate a sahistelor au renuntat la activitatea de performanta, dedicandu-se problemelor de familie, Roxana a reusit aceasta performanta prin ambitie, trecand peste diversele greutati cauzate de duritatea vremurilor pe care le traim. Ea a fost devansata de (M) Traistaru Teodora (CS Stud. Medicina Timişoara) cu 33,5 puncte.
In competitia de sah rapid, campioana tarii a devenit (MMI) Motoc Alina ( Politehnica Iasi) cu 7,5 puncte, urmata de (MMI) Foisor Cristina (C.S.M.Bucuresti) 7,0 puncte si (MMI) Paulet Iozefina ( Politehnica Iasi ) 6,5 puncte. Adoamnei Roxana s-a clasat pe locul 12, cu 5 puncte.
La aceasta proba este de mentionat participarea micutei COMAN Emilia-Florentina, care la cei 8 ani a fost mezina competitiei si singura jucatoare de categoria a-II-a, cotata cu ultima sansa. De altfel, au fost doar doua junioare de 8 ani (Emilia si campioana la 8 ani Nastase Andreea), una de 11 ani (Ciungan Diana), restul fiind de la 15 ani in sus sau jucatoare cu vechi state in sahul romanesc. Recent intoarsa de la “Campionatul Mondial de Juniori “ din Turcia, Emilia a dovedit “impertinenta” fata de jucatoare mult mai mari, reusind victorii la jucatoarea de categoria I Chibelean Diana (19 ani) si la candidata de maestru Duca Delia (23 ani), careia i-a refuzat propunerea de remiza intr-o maniera ce dovedeste ambitie si siguranta de sine. In final, a realizat 3 puncte, situandu-se pe locul 21.
Proba de “blitz” feminina s-a incheiat cu victoria (MF) Sgarcea Raluca (C.S.U.Brasov) cu 7,5 puncte, urmata de (MMI) Paulet Iozefina (Politehnica Iasi) 7,0 puncte si (MI) Padurariu Smaranda (Politehnica Iasi) 6,0 puncte. Dintre sahistele ploiestene, cea mai bine clasata a fost Adoamnei Roxana, pe locul 14, cu 4,5 puncte.
Pe ansamblu, a fost o competitie destul de reusita si utila pentru sahistii prahoveni. Speram ca viitoarea editie sa aduca rezultate si mai bune pentru acestia.
Sahistii-pitici ai Ploiestiului au mers la Campionatul Mondial de Juniori la Sah
Editia 2009 a “Campionatului Mondial de Juniori” la sah, desfasurata intre 11 si 23 noiembrie la Kemer-Antalya (Turcia), a reunit 1324 juniori din intreaga lume, pe categorii de varsta, baieti si fete. Daca plecam de la faptul ca, in majoritate, acestia sunt campionii sau vicecampionii tarilor lor, se poate spune fara a gresi ca aceasta competitie reprezinta o reuniune “de familie” a elitei sahului mondial juvenil. Doar simpla participare la o astfel de competitie reprezinta un prim pas spre consacrarea sahista. In mod indubitabil, viitorii mari sahisti ai planetei isi vor fi semnat “condica de prezenta” la cateva dintre aceste grandioase finale mondiale. Cu cat mai precoce si mai constanta este aceasta prezenta, cu atat sansele de afirmare sunt mai mari.
Din acest punct de vedere, prezenta junioarei clubului prahovean “CONPET PLOIESTI “, COMAN EMILIA-FLORENTINA, este onoranta si reprezinta o mare promisiune pentru viitorul ei in sah, cu atat mai mult cu cat prima ei evolutie in afara hotarelor tarii si la un astfel de nivel a fost buna. In calitate de antrenor al Emiliei, eu insumi pentru prima oara prezent la o competitie de un asemenea calibru, pot aprecia efortul deosebit facut de acest copil de 8 ani, care timp de 11 zile a suportat cu stoicism si ambitie cele 2-3 ore de pregatire a partidei si alte 3-3,5 ore de concentrare la partida si asta zilnic, pentru a obtine o clasare cat mai buna.
Consemnarea seaca a rezultatului: 6 puncte din 11 posibile si locul 40 din 85 participante, in mod sigur nu spune prea mult in conditiile in care nu se cunoaste contextul general.
In primul rand, trebuie facuta precizarea ca Emilia a inceput sa desluseasca primele notiuni de sah in urma cu 2 ani (pe 23 noiembrie, in ziua intoarcerii din Antalya, s-au implinit 2 ani de la primul antrenament). Saltul de la “0” la “mondiale”este enorm si de regula sunt necesari minim 3 ani la varstele mici, pentru marea masa de juniori “mondialele” reprezentand “un tarm mult prea indepartat”. Daca trebuie recunoscut faptul ca Emilia a prins un“tren” norocos, aceasta prezenta la “mondiale” ca reprezentanta a Romaniei la fete 8 ani datorandu-se declinarii participarii campioanei si vicecampioanei din acest an la F8, in acelasi timp trebuie apreciat efortul considerabil al acestui copil ambitios si muncitor, care in jumatate de an a facut progrese remarcabile.
In al doilea rand, aprecierea rezultatului acestei junioare trebuie facuta prin comparatie cu rezultatele celorlalti juniori din lotul deplasat de tara nostra la aceasta competitie, privind si prin prisma experientei competitionale la un nivel asemanator. Din cei 17 juniori care au reprezentat Romania (12 invitati si 5 extra jucatori , Emilia, cu cele 6 puncte realizate, a fost depasita doar de 7 dintre ei. Iata punctajele celorlalti juniori romani :
Atodiresei D. (B8) – 5p Salim A. (F10) – 5p Dolana A. B10) – 7p; Salim R. (B10) – 6,5p; Acsinte M. (B10) – 5,5p; Doros D.(B10) – 4,5p; Cusmuliuc D. (F12)– 6p;Tomici S.(B12)-6,5p; Gheorghiu C. (B12) – 6p; Visanescu D.(F14) – 5,5p; Doros R.(B14) – 7,5p; Foisor M(F16)-7p;
Dragomirescu R.(B16) – 6,5p; Ursente M.(F18)- 5p; Chirila C.(B18)- 7,5p; Anton T.(B18)-5,5p.
Nu este lipsit de importanta faptul ca 13 dintre acesti juniori au mai participat anul acesta sau in anii trecuti la cel putin doua competitii in afara tarii, cu un impact emotional asemanator. Prin comparatie, Emilia, la cei 8 ani ai ei, cel putin in primele runde, a fost coplesita de noutatea situatiei, de imensitatea salii de concurs si de diversitatea fizionomica a jucatorilor.
Ceea ce, insa, trebuie luat in consideratie este prapastia tot mai adanca ce se creeaza intre juniorii nostri si cei din tarile cele mai avansate in sahul competitional. In afara de Rusia, care ramane in continuare o forta si ea depasita de India si China, isi fac simtita forta tari precum Armenia, Georgia, Canada, Turcia, Polonia, Australia, care, pe langa sumele uriase investite in juniori, beneficiaza de exodul antrenorilor rusi care-si gasesc implinirea financiara pe alte meleaguri. Unele din aceste tari beneficiaza de exodul juniorilor chinezi si indieni, creandu-ti impresia ca te lupti cu aceste forte ale sahului juvenil si nu cu reprezentantii unor tari care pana mai ieri nu puneau probleme. Sahul, la fel ca si alte sporturi, a cunoscut o puternica dezvoltare in acele tari unde s-au investit eficient sume consistente, in timp ce la noi tot ce se mai investeste in sport merge preponderent catre fotbal, cu rezultatele cunoscute, cu impactul educational pe care il stim.
Dar sa revin la evolutia Emiliei :
In prima runda, sub imperiul emotiilor, a intalnit pe una din reprezentantele tarii gazda, turcoaica Ozsoy Damla, clasata in acest an pe locul 8 la "europene”. Avand albele, a facut o partida buna, dar intr-un final clar castigat se multumeste doar cu remiza. Runda a-2-a avea sa-i aduca in fata ca adversara pe jucatoarea cu rangul 1 de concurs, una din cele doua indiene cu coeficient ELO , Khushi Dharewa. Valoarea adversarei, dar mai ales teama ca joaca impotriva celei mai bune concurente (teoretic), au inhibat-o pe Emilia si a pierdut in varianta schimbului din franceza, in care avea mare incredere. Runda a-3-a avea sa-i aduca in fata o adversara ceva mai accesibila, o alta turcoaica (Malta Didem), pe care a invins-o fara emotii.
Avea sa urmeze o partida in care nimeni din tabara noastra n-a inteles nimic din mutarile micutei noastre jucatoare. Gafe peste gafe, terminate cu un mat ajutor, explicabile doar prin lipsa de concentrare in partida, poate o relaxare nedorita, si se pierde aproape fara lupta in fata reprezentantei Ukrainei, Androsova Oleksandra. A urmat o sapuneala zdravana din partea mea si a tatalui, Dl. Coman Adrian, care s-a implicat foarte mult afectiv in toata aceasta campanie. Au urmat desigur si incurajarile de rigoare si Emilia a facut ceea ce stiam ca poate mai bine in urmatoarele doua runde, invingand succesiv pe Chawla Alisha (SUA) si Tonso Liina (Estonia). Cu 3,5 puncte din 5 partide, inaintea zilei libere, moralul ploiestenilor era ridicat. Poate prea ridicat pentru ce avea sa urmeze, deoarece, in runda a 7-a, Emilia, desi intalnea o jucatoare destul de experimentata pentru varsta ei, campioana SUA si campioana panamericana, Wang Annie, s-a simtit obligata sa forteze victoria intr-o pozitie de “remiza chioara”, in mod nejustificat, dupa ce in deschidere a trecut pe langa castig. Dupa aceasta infrangere nemeritata a urmat o alta la vicecampioana europeana, turcoaica Onur Cigdem, care a profitat de moralul scazut al Emiliei si de greseala mea de a nu fi impus renuntarea la o varianta in care eleva mea pierduse doua partide.
Au urmat momente de nemultumire, de cautari de solutii de a schimba ceva si de multa munca, concretizate in cele 2,5 puncte castigate in ultimele 3 runde. Daca in rundele 9 si 10 Emilia a intalnit adversare ceva mai abordabile: Varela Maria De Los Angeles (Columbia) si Rania Nassr (Algeria), pe care le-a invins, in ultima runda avea sa intalneasca pe Pham Vu Linh Chi (Vietnam), care avusese 4 puncte din primele 4 partide si care jucase mai mult la mesele 2 si 3. In plus, adversara vietnameza participase si in 2008 la aceasta competitie, cu un rezultat onorabil. Urma o partida grea. Pregatirea acesteia a implicat asimilarea unei variante din Caro-Kann, pe care Emilia o vedea pentru prima oara, pentru a evita pregatirea la adversar (cum se mai intamplase) in cele 3 ore de antrenament. Totul a decurs bine in partida si in finalul rezultat se putea obtine castigul in proportie de 90%, dar prea marele respect pentru adversara, cat si necesitatea acumularilor suplimentare in teoria jocului de final, au facut-o pe micuta noastra reprezentanta sa se multumeasca doar cu remiza. In cazul victoriei ar fi urcat pe locul 28. Chiar si asa, pot spune ca evolutia junioarei noastre a fost onorabila.
La finalul competitiei am fost impresionat de ceremonia de inchidere, la care, in ciuda faptului ca nu a existat nicio prezenta romaneasca intre cei premiati, atmosfera creata de multimea pestrita, de toate rasele, de copiii frumosi si plini de candoare din toate colturile acestei lumi inca foarte agitate si confuze m-a facut sa ma bucur alaturi de fiecare copil premiat si sa realizez ca o competitie ca aceasta poate descatusa o imensa si reconfortanta satisfactie a intelegerii intre toti oamenii acestei planete, fara ura, fara patima rau directionata, doar o imensa dragoste pentru sah.
Nu pot incheia fara a sublinia sprijinul financiar acordat de clubul CONPET Ploiesti, fara al carui ajutor nu ar fi fost posibila prezenta mea ca antrenor alaturi de junioara de numai 8 ani, in conditiile in care federatia de specialitate nu a asigurat decat prezenta unui singur antrenor pentru un lot de 17 juniori. Cum s-ar fi descurcat Emilia in situatia in care nu as fi putut efectua deplasarea? Greu de estimat, dar noroc cu intelegerea din partea presedintelui clubului, Dl. Ing. Boboc Marcel, caruia, pe aceasta cale, subsemnatul si Emilia ii multumesc.
Sunt absolut sigur ca increderea acordata junioarei ploiestene, atat de federatia de specialitate, cat mai ales de club, se va materializa in viitoare succese in plan sahist, in viitorul apropiat, pentru ca Emilia are un potential remarcabil, munceste serios si cel mai important lucru: ii place sahul.
PERFORMANTE BUNE PENTRU MICII SAHISTI PLOIESTENI
By redactie on Noiembrie 25, 2009
Luni s-a întors Delegaţia Română de Şah din Antalya - Turcia de la Campionatul Mondial de Şah pentru Juniori 2009. Dintre tinerii şahişti face parte şi micuţa noastră ploieşteancă Emilia Florentina Coman, care a reprezentat România la categoria de vârstă fete 8 ani. A reuşit să obţină 6 puncte – un rezultat onorabil, ţinînd cont că premiata cu aur deţine 9,5 puncte . Dintre rezultatele celor mai mari amintim locul 9 la categoria băieţi 14 ani Doros Radu-Marian cu 7,5 puncte şi tot locul 9 la categoria băieţi 18 ani Chirila Ioan-Cristian cu 7,5 puncte .
Antrenorul Emiliei, dl. Anuţa Elefterie Laurenţiu de la Clubul Sportiv Conpet SA este mulţumit şi deja se gândeşte să o mai *arunce* pe Emilia între seniorii ce participă la finalele Campionatelor Naţionale la şah rapid, blitz şi dezlegări vor avea loc între 27-29 noiembrie la Casa de Cultură din Ghermăneşti-Snagov, dar şi la Finala Grand Prix Junior Şah ce se va desfăşura la Sibiu în perioada 18-20 decembrie .
Îi ţinem pumnii micuţei, îi dorim putere şi … multe victorii !!!
Juniorii de sah ai Prahovei au jucat la Olanesti
Intre 30 octombrie si 1 noiembrie, F. R. Sah si Asociatia Clubul de Sah „Elisabeta Polihroniade” au organizat la Olanesti editia I a Campionatului National de sah pentru echipe mixte de juniori, pe doua categorii de varsta: 10 ani si 14 ani (2 baieti + 2 fete).
Spre deosebire de finalele nationale pe echipe de juniori, unde membrii aceleasi echipe trebuiau sa fie legitimati la acelasi club, la aceste finale, echipele puteau fi alcatuite din juniori din acelasi judet si, lucru inedit, echipele erau mixte. Idee excelenta, organizare buna, atat, insa, ca nu s-a tinut cont de stimularea cluburilor in a-si trimite juniorii la aceasta competitie. Nimeni nu s-a extenuat sa se gandeasca la finantarea acestei actiuni. Pe de o parte, pentru ca aceasta competitie a aparut peste noapte, in ultimul trimestru al anului, nefiind prinsa in calendarul competitional al cluburilor si implicit in bugetul alocat anului in curs, iar pe de alta parte, fara a fi finantata deplasarea juniorilor de la “judet”, s-a descurcat fiecare cum a putut.
Ca la romani: idei bune- organizare de 2 lei.
Atata timp cat eventualele medalii, in cazul echipelor formate din juniori de la mai multe cluburi, nu pot fi atribuite cluburilor respective, interesul acestora in a-si trimite juniorii este redus. Trebuie gasita o solutie in acest sens.
Prahova a participat cu doua echipe, cate una la fiecare categorie.
La grupa 10 ani, echipa a avut urmatoarea componenta: 1. Sandu Marian-Catalin (4 puncte din 7 partide); 2. Herea Sergiu-Gabriel (5,5 p din 6) ; 3. Coman Emilia-Florentina (4,5 p din 7); 4. Secuiu Veronica (1,5 p din 7) si rezerva Stoica Eduard-Constantin (1 din 1).
In afara de Coman E. (CONPET Ploiesti), ceilalti juniori sunt de la C.S. Municipal Ploiesti. La finalul celor 7 runde de “elvetian”, juniorii ploiesteni s-au clasat pe locul IV din 12 echipe, cu 4 victorii, un meci egal si 2 infrangeri la primele doua clasate: 1. CSS PC Constanta + CS FC Mangalia si 2. LPS + CS Vointa Satu Mare. Clasarea este buna tinand cont de varsta lotului prahovean : Sandu, Herea si Stoica- 9 ani; Coman- 8 ani; Secuiu- 10 ani.
Cum un an diferenta conteaza foarte mult la aceasta categorie, speram ca, la anul, aceeasi echipa, poate intarita cu Tentu Valentina (Petrolul Ploiesti), sa castige titlul. As remarca aici prestatiile foarte bune ale lui Herea si Coman, mezina reusind un rezultat bun in fata unor adversare cu 2 ani mai mari (in majoritatea disputelor). Echipa a fost condusa de eternul descoperitor de tinere talente, prof. Vasii Gheorghe, fara a carui zbatere nu s-ar fi facut deplasarea. De altfel, trebuie precizat ca deplasarea junioarei de la CONPET a fost sustinuta de domnia sa, in ideea formarii unei echipe cat mai competitive.
La grupa 14 ani, echipa a avut urmatoarea componenta: 1. Manole Stefan (4,5 puncte din 7 partide); 2. Chiru Alexandru (5,5 p din 7); 3. Didiliuc Dariana-Gabriela (3,5 p din 7); 4. Tentu Valentina (2 p din 7).
Cu exceptia junioarei Didiliuc (C.S. Municipal Ploiesti; 13 ani), ceilalti juniori : Manole (13 ani), Chiru (14 ani) si Tentu (8 ani) apartin de Petrolul Ploiesti.
Clasarea pe locul IV poate fi considerata o adevarata performanta, in conditiile in care au utilizat o junioara de 8 ani pe masa a - 4 – a, fortati de imprejurari. Oricum, este de admirat curajul junioarei care s-a razboit cu adversare cu 4-5 ani mai mari. De remarcat evolutia juniorului Chiru, la care, in ultima perioada, se face simtita cresterea fortei de joc. Asemanator echipei sub 10 ani, si echipa de la grupa 14 ani a pierdut la primele doua clasate: 1. CS Politehnica Iasi si 2. CSU + CSM + Palatul Copiilor Craiova, dar, in mod neasteptat, si la echipa clasata pe locul 6, reusind, de asemenea, 2 victorii si 2 meciuri egale.
Cel care a condus echipa a fost antrenorul Pepene Gheorghe, care s-a zbatut si a rezolvat problema transportului celor doua echipe la Olanesti.
Pe ansamblu, comportarea echipelor noastre de juniori a fost buna, pastrand speranta ca, anul viitor, prin intarirea lor, se vor obtine si medaliile.
Viata are complicatiile ei, cu suisuri si coborasuri si cum sahul reflecta viata la scara redusa a celor 64 de patratele si acesta are parte de tot cortegiul de bucurii, tragedii, sacrificii, indoieli, certitudini, realizari, ratari, impliniri, dezamagiri, sansa, nesansa, frumuseti nebanuite, monotonie, socializare, egoism, infinitate de posibilitati (cel putin pentru mintea umana), spirala a cunoasterii si comparatiile pot merge mai departe. Diferenta ar putea fi ca odata pierduta o partida, poti incepe alta, pe cand viata este doar una, cel putin asa am fost invatati. Dar chiar este doar una? Inca se mai cerceteaza. Sigur este doar faptul ca din acea zona a lumii unde s-a nascut sahul (Asia), provine si conceptul de reîncarnare prin care fiinta respectiva reia “partida cu viata “ mereu si mereu, pana isi invata bine lectia. Dar sa trecem de la filosofia asemanarii sahului cu viata la ultimele evenimente din sahul prahovean.
In perioada 19-25 octombrie, la Slanic Moldova s-a desfasurat “Campionatul National de Sah pe Echipe – Divizia A – 2009“, la care, mentinandu-si locul din anul precedent, a participat si reprezentanta Prahovei : C.S. CONPET Ploiesti. Obiectivul nostru a fost, evident, clasarea pe unul din primele doua locuri, care asigurau promovarea in “SUPERLIGA”, competitia suprema pentru orice sahist roman, unde pe langa cei mai tari jucatori ai tarii ( Nisipeanu D., Istratescu A., Marin M., Lupulescu C., Nevednichy V., Parligras M., Valeanu E., etc.) participa din an in an sahisti straini tot mai valorosi. Conditiile pareau dintre cele mai favorabile si calificarea parea la indemana echipei, atata timp cat componentii ei dovedisera prin rezultatele obtinute la ultimele competitii ca sunt in forma, la care se adauga neparticiparea a doua favorite la calificare, din motive financiare. La start s-au prezentat doar 7 echipe, din cele 8 anuntate initial ca vor participa, Siciliana Bucuresti declinandu-si participarea in ultima clipa, din motive neclare.
Aici trebuie facuta precizarea ca echipelor Contor Group Arad şi Voinţa Satu Mare, retrogradate din “SUPERLIGA” cu un an in urma, conform unui regulament dubios al Federatiei Romane de Sah, urma sa “li se conserve locul in Divizia A pentru 2010( ??), ajungandu-se in situatia greu de inteles pentru practicantii unui sport al mintii (uneori si mintea se poate imbolnavi) ca din 8 echipe sa retrogradeze 3 ( 37,7 %). In ce sport pe echipe se mai intalneste asa ceva ? Prin neprezentarea echipei bucurestene din cele 7 echipe prezente au retrogradat doua , alaturi de aceasta. Mai in gluma, mai in serios, propun mai bine retrogradarea tuturor echipelor care nu promoveaza in liga superioara (drept pedeapsa). In aceasta situatie absurda, din frica de a nu retrograda, au fost echipe disperate, care fara a avea dorinta de promovare au luptat cu mult aplomb, depasindu-si cu mult conditia, practic eliminandu-se notiunea de echipa favorita. Cea mai buna dovada este victoria neasteptata a ultimei clasate Speranta Focsani in fata fostei participante la “SUPERLIGA”, Potaissa Turda. Castigatoarea incontestabila a fost C.S.M. Lugoj, o echipa solida, principala favorita,care dupa victoria cu emotii din runda a-3-a la CONPET, a luat practic vacanta, dand fara joc meciuri egale cu Potaissa si Rm.Valcea si castigand relaxat cu Focsaniul in ultima runda.
CONPET-ul a inceput cu stangul, fiind invinsa in prima runda (2,5-3,5) de Potaissa, o echipa aflata departe de ceea ce a fost in trecut. Jocul sub asteptari al celor de pe mesele 3,4 si in special al subsemnatului pe masa a-6-a, cat si neintelegerea unei propuneri de remiza a reprezentat primul pas gresit. A urmat victoria lejera la Rm.Valcea ( 4,5-1,5 ). In runda a-3-a a fost meciul dificil cu Lugojul, pierdut greu cu 2,5-3,5 , in care s-a repetat istoria din prima runda, cu deosebirea ca Gogulancea, pe masa a -4-a trece pe langa victorie, multumindu-se cu remiza. Urmeaza o noua victorie facila la ultima clasata (Speranta Focsani) cu 5-1. In runda a-5-a aveam sa intalnim C.S. Otopeni, o echipa tanara, cu cativa juniori dornici de afirmare, dar care nu avea in obiectiv ( cel putin declarat ) calificarea. Victoria la Otopeni era ultima sansa de calificare. Cum eu imi revenisem dupa inceputul dezastruos, gratie incurajarilor capitanului echipei ( Manea Alexandru ), conduceam cu 2,5-1,5 , iar in cele doua partide ramase de jucat, atat Miroiu cat si Manea stateau la castig. Din nefericire, se joaca la victorie individuala in loc sa se incerce propunerea remizei in amandoua partidele. Miroiu, cel care cu 5 puncte din 6 avea sa fie cel mai productiv jucator al echipei, pe masa a-5-a, rateaza castigul , iar apoi gafeaza si pierde in fata seducatoarei sale adversare , iar capitanul de echipa Manea nu poate realiza mai mult de remiza. Cu 3-3 , meciul parea sa pecetluiasca ratarea calificarii. In runda a-6-a , urmeaza victoria cu 4-2 la Cugir si in ultima runda, cand aveam pauza, aveam sa asteptam rezultatele adversarelor. Singura sansa de calificare ramanea ca Potaissa sa nu castige la Cugir, iar Otopeni-ul sa faca meci egal cu Rm.Valcea. Norocul parea sa ne surada , deoarece Cugirul invingea Potaissa, dar totul s-a sfarsit prin victoria Otopeni-ului, care a reusit clasarea pe locul 2. Echipa CONPET termina pe locul 3, onorabil, dar departe de obiectivul propus. Dintre jucatorii nostri, cei care s-au remarcat prin jocul prestat au fost cei 3 “M” : maestrul international Manea Alexandru cu 4,5 puncte din 6 partide pe masa intai , maestrul Mosnegutu Klauss cu 3,5 p pe masa a-2-a si candidatul de maestru Miroiu Catalin cu 5p pe masa a-5-a. Mai putin inspirati, au fost maestrul FIDE Baciu Stefan ( 2,5 p pe masa a-3-a ) si candidatii de maestri Gogulancea Radu ( 3 p pe masa a-4-a ) si Anuta Laurentiu ( 3 p pe masa a-6-a ). Si totusi, echipa CONPET-ului inca isi pune shakespeare-iana intrebare : “ A fi sau a nu fi in “Superliga” ?”. Nu, nu este doar o simpla iluzionare, o urmare a frustrarii unei ratari monumentale. Desi sansele nu sunt certe, ele se pot materializa in cazul in care nu a fost doar o declaratie amagitoare a reprezentantului Otopeni-ului ca nu doresc participarea in prima liga, sau asa cum s-a intamplat in acest an, echipe cu probleme financiare isi pot declina participarea.
Indiferent insa de o posibila participare la anul in “Superliga”, sau reluarea drumului spre acest olimp al sahului autohton pe echipe, este necesara o intarire a echipei, care in conditii financiare decente se va produce inevitabil, raspunzand tendintei generale a tuturor echipelor de “A” si chiar de “B” de a-si constitui loturi solide, cu concurenta serioasa pe mese. Si cum CONPETUL si-a construit un nume in sportul romanesc, prin sectiile de Karate, Popice, Ciclism si Box, si Sahul incearca sa faca cinste clubului prahovean, prin performante.
Anul acesta, intre 19 si 27 septembrie, la Eforie Nord, “Superliga” a reunit la start 10 echipe, 83 jucatori, din care 14 straini, 60 avand titluri internationale (26 MMI, 21 MI, 13 MF). Cu exceptia a 5-6 cluburi potente din punct de vedere financiar, a caror bugete anuale depasesc binisor de 10-15 ori bugetul unui club (de sah) obisnuit, celelalte se confrunta cu mari dificultati materiale si se bazeaza pe jucatorii din curtea proprie la care, daca au noroc, mai adauga 1,2 jucatori “care sa tina masa “ (sa faca fata onorabil adversarilor de elita), fara mari pretentii financiare.
Desi un club nu foarte bogat, CSU Ploiesti a reusit sa isi intareasca echipa cu trei achizitii de marca: marele maestru Vajda Levente (actual component al lotului national de seniori), fratele sau, maestrul international Vajda Albert (fostul secundant al marelui nostru jucator Nisipeanu Dieter) si maestrul FIDE Baratosi Daniel (campion al tarii la juniori la B18 si B20 in 2006 si 2007). Daca adaugam revenirea la clubul “mama” a maestrului international Ionescu Doru (actualul selectioner al echipei nationale masculine), se pare ca echipa ploiesteana nu avea sa aiba emotii in evitarea ultimelor doua locuri retrogradabile. Din nefericire, mercenarii au dezamagit total. Cu 2,5 puncte din 7 partide Levente, la prima masa, 2p (6) Albert pe masa 2 si 2p (9) Baratosi pe masa 3, era clar ca esecul echipei era previzibil. Cum nici “autohtonii” Dobre Claudiu (2p din 7), Voiteanu Gabriel (3p din 8), Hristodorescu Daniel (2p din 5 ) si juniorul Corlatescu Dragos (2p din 9) nu s-au putut ridica la pretentiile acestui campionat de elita, retrogradarea echipei a venit in mod firesc. Insotiti de venerabilul maestru FIDE Butnariu Corneliu, echipa s-a situat pe pozitia a -9-a, acumuland doar 2 puncte din 18 posibile, prin singura victorie la ultima clasata Diana Galati.
Cinstit vorbind, dupa lotul prezentat, CSU Ploiesti nu ar fi trebuit sa retrogradeze, insa ineficienta si lipsa de implicare sufleteasca a “mercenarilor” au atarnat greu in balanta rezultatelor. Sa nu tragem insa totul pe acestia. Nici “autohtonii” nu au valoarea celor care in trecut se luptau pentru titlul de campioana. Dar la ce valoare poti sa te situezi, cand conditiile de pregatire, prin comparatie cu adversarii, devin pe an ce trece tot mai scazute? Daca asteptam rezultate desfiintand sali de joc sau micsorand finantarea si asa redusa, atunci doar simpla participare alaturi de sahisti de varf reprezinta o performanta in sine.
Acesta a fost trecutul…
Daca ne gandim la viitor, ne gandim la “Divizia A “ si “Divizia B”(seria a II a), unde intre 19 – 25, respectiv 21 – 25 octombrie, doua echipe ploiestene vor incerca sa se califice in diviziile superioare.
La “Divizia A“ reprezentanta Prahovei va fi CS CONPET Ploiesti, avand in componenta un maestru international (Manea Alexandru), un maestru FIDE (Baciu Stefan), un maestru national (Mosnegutu Klauss), 3 candidati de maestru (Miroiu Catalin, Gogulancea Radu si Anuta Laurentiu) si un jucator de categoria I (Iordache Adrian). Atuurile echipei sunt forta de joc, ambitia si spiritul de luptatori pentru Manea si Mosnegutu, experienta si calmul lui Baciu, completate de entuziasmul tineretii juniorilor Miroiu, Gogulancea si Iordache, vicecampionii la B20, pe echipe de juniori, de anul acesta. Va fi suficient pentru ocuparea unuia din primele doua locuri, pentru calificarea in “Superliga”? Ramane de vazut. Sanse sunt.
La “Divizia B”, reprezentanta va fi AS UZTEL Ploiesti, club ce a trecut in ultimii doi ani de la sahul amator de intreprindere, la cel competitional. Odata cu implicarea lui Voiculescu Florin, un impatimit al sahului, activitatea clubului a capatat o alta dimensiune, punandu-se mai mult accentul pe performanta. Este adevarat ca acesta este abia inceputul. Dorind rezultate imediate, concretizate cu promovarea in “A”, s-au facut de curand achizitii de jucatori ceva mai experimentati: (M) Lazar Iosif si (CM) Oncel Ilie si (CM) Catereniuc Dragos. Singura problema este ca toti trei nu au mai activat de 2-3 ani. La acestia se adauga jucatorii cu care echipa a evoluat in “B” si anul trecut: (CM) Telea Stefan, (CM) Dobrin Catalin, (I) Popa Marian, juniorul (I) Florescu Alin (I) Voiculescu Florin, (I) Patarnac Gheorghe.
Pentru promovarea in “A”, UZTEL-ul are un lot competitiv, ramane de vazut cu ce loturi se prezinta adversarii si mai ales capacitatea de mobilizare si forma de moment a celor ce vor alcatui echipa.
La propunerea celor de la UZTEL, pe 27 septembrie, in sala Vointa-CONPET, s-a desfasurat un meci de pregatire ,la 8 mese, intre cele doua echipe. CONPET-ul a jucat fara Manea si Baciu, iar UZTEL-ul fara Lazar si Telea, toti absenti motivat.
Meciul s-a terminat 5-3 in favoarea divizionarei “A”, rezultatele pe mese fiind:
Mosnegutu – Oncel ½ ; Catereniuc – Miroiu 0-1 ;
Gogulancea – Dobrin 0-1;Popa – Anuta 0-1 ;
Iordache – Florescu 1-0 ; Voiculescu – Cimpoiasu 0-1 ;
Sandulescu –Patarnac 0-1; Alexe N.- Dumitrascu ½.
Sa speram ca divizionarele “A” si “B” ,dupa evolutiile din octombrie, vor mai descreti fruntile suporterilor sahului prahovean!
In calitate de arbitru si organizator am avut doua zile “de foc”, in care efervescenta emotionala atat a copiilor cat si a parintilor si bunicilor ce-i insoteau m-au convins ca sahul are resurse nebanuite inca si acest sport al spiritualitatii va rezista actualei crize financiare simorale. In ciuda unor erori facute pe tabla de joc, cei mici au demonstrat tenacitate si s-au comportat ca adevaratii sportivi, acceptand cu resemnare infrangerile si bucurandu-se rezervat la victorii. Au mai fost si lacrimi de suparare, au fost imbratisari si pupaturi de bucurie cu “suporterii”,dar toate acestea nu au schimbat impresia generala de tratare “profesionista”a competitiei. Si daca vorbim de calitatea competitorilor, sa spunem ca acest open a aliniat la start cateva adevarate vedete ale celei mai tinere generatii de sahisti, nu doar din Prahova, ci chiar din tara. Nastase Robert (11ani), Nastase Andreea (8 ani), Sandu Marian (9 ani), Brisan George (10 ani), Herea Sergiu (9 ani) si Stoica Eduard (9 ani) erau marii favoriti, la care se adauga Coman Emilia (8 ani), reprezentanta clubului gazda.
Dupa primele “derby”-uri ,din runda a-2-a, Brisan – Sandu, adjudecat de cel de-al doilea, marea speranta a sahului juvenil prahovean si din runda a-4-a, Herea – Nastase Robert, castigata cu negrul de juniorul din Snagov, marele favorit (singurul posesor de ELO din concurs), se parea ca disputa avea sa se decida in confruntarea directa din runda a -5-a dintre Nastase R. si Sandu. De castigat a castigat Nastase, insa lucrurile aveau sa se complice in runda urmatoare in care Brisan, cu albul il invinge pe lider, iar cum Herea il invinge cu negrul pe Sandu si cele doua “amazoane de 8 ani”Nastase A. si Coman castiga si ele, plutonul fruntas se strange si castigatorul cupei este greu de prevazut.
In runda a-7-a, Herea il invinge pe Brisan, care se si vedea castigator, fratii Nastase se lupta intre ei, iar Andreea practic iese din lupta , in timp ce Emilia si Marian se mentin in plutonul fruntas prin victorii. Ultimele doua runde aveau sa consemneze tot atatea victorii ale lui Herea, care profitand de surpriza din ultima runda cand Nastase R. pierde la Stoica, avea sa castige pe merit trofeul pus in joc. O alta surpriza a rundei finale a fost victoria Emiliei la Sandu, confirmand evolutia buna din ultima vreme.
Micii şahişti ai Ploieştiului au mai luat un rând de premii
Intr-un canicular sfarsit de august, 8 sahisti prahoveni au participat la “Festivalul International de Sah – Mihail Sadoveanu” de la Iasi, etapă de “Balkan Grand Prix”. Festivalul, desfasurat intre 19 si 25 august, a inclus pe langa turneul principal si un turneu pentru copii sub 12 ani.
La turneul de baza au participat 154 de jucatori din Romania, Moldova, Bulgaria, Rusia si Israel.
Dintre sahistii prahoveni si-au incercat fortele in aceasta competitie 3 jucatori de la C.S.CONPET Ploiesti, 3 de la C.S. Petrolul Ploiesti si unul de la C.S.M.Ploiesti. Gradul de dificultate al turneului ar putea fi apreciat prin prezenta a 28 jucatori cu titluri internationale sau a 4 actuali componenti ai echipelor nationale ale Romaniei si Moldovei.
Evolutia celor 3 jucatori de la CONPET, componenti ai echipei divizionare “A”, a fost deosebita, toti trei fiind premiati de organizatori, iar doi dintre ei reusind partide foarte bune in fata unor favoriti ai intrecerii. Se poate spune ca ( MI) Alexandru Manea, prin victoria din runda a-6-a la Gergely Szabo si juniorul Catalin Miroiu prin remiza din ultima runda la Maxim Turov, au modificat serios ierarhia turneului. Terminand cu 6,5p, la doar jumatate de punct de invingatori ( marii maestri moldoveni Viorel Iordachescu si Vasile Sanduleac - componenti de baza ai echipei olimpice ai tarii surori), MANEA si MIROIU s-au ales cu premii pentru locul XV la general, respectiv locul 1 la jucatori cu ELO sub 2200. Tot la categoria “ELO sub 2200”, pe locul 2 s-a situat Radu GOGULANCEA ( “CONPET” ), iar pe locul 3, juniorul Petrolului , Dragos CORLATESCU, ambii acumuland cate 6 puncte.
Cu 5,5 p, juniorul Stefan MANOLE ( “Petrolul”) a urcat si el pe prima treapta a podiumului de premiere a juniorilor sub 14 ani. Ceilalti doi reprezentanti prahoveni din turneul principal , Adrian Iordache ( C.S.M.Ploiesti) si Alexandru Chiru ( “Petrolul”) ,au terminat intrecerea cu 5p, respectiv 4p.
In turneul rezervat copiilor sub 12 ani, alaturi de alti 85 juniori din Romania, Moldova si Polonia,am avut o singura junioara, Emilia-Florentina COMAN, cea mai mica performera a clubului ploiestean “CONPET” si viitoarea reprezentanta a Romaniei la “Campionatele Mondiale de Juniori” la fete 8 ani, din noiembrie in Antalya ( Turcia). Considerat ca o etapa de pregatire importanta, turneul de la Iasi a fost un succes stimulativ pentru junioara de numai 8 ani.
Acumuland in final 6 puncte, a terminat pe locul 13 la general, dar a urcat pe podiumul de premiere, clasandu-se pe locul 3 la copii 8 ani si prima la fete 8 ani. Ceea ce a contat insa mai mult a fost o imbunatatire a nivelului de joc.
Ca o concluzie a participarii la Festivalul de la Iasi, putem spune ca a fost un real succes pentru jucatorii prahoveni, dintre cei 8 participanti 6 fiind premiati.
Gheorghe Mititelu, Emil Macarie, Daniela Dobos, Nicolae Barbu sunt alte nume binecunoscute sahistilor romani, care au contribuit la promovarea sahului prahovean. Dintre cei crescuti in “laboratoarele Ploiestiului”, care au terminat de mult junioratul, s-au remarcat prin titlurile de campioni nationali de juniori cucerite, sau titlurile sportive obtinute, (wGM) Mihaela Sandu, (wMI) Viorica Ilie, (MI) Lucian Vasilescu, (M) Alexandru Constantin, (wMF) Anca Andriana, Anisoara Stefanescu, Dan Zara, Alina Manu, (MI) Andrei Cioara, (MI) Doru Ionescu, (MI) Dragos Dumitrescu, (MI) Petre Grigore, (MI) Vlad Tomescu, (MF) Daniel Hristodorescu, (wMF) Nicoleta Andreescu, Alexandru Gociman, (M) Roxana Adoamnei, ( MF) Cristian Tocan, (wMF) Madalina Hanes, (wMF) Liliana Apostoaie, (MF) Georgian Petrescu, iar ceva mai curand iesiti din juniorat, (MI) Lucian Miron , (MF) Gabriel Voiteanu si (MF) Claudiu Dobre.
Daca la acestia adaugam pe cei care prin activitatea de antrenorat , dificila, obositoare si de cele mai multe ori anonima au ridicat tinere talente: Gheorghe Vasii, Gheorghe Pepene, Nicolae Achim (Campina) si Liviu Coman (Sinaia), putem spune ca am enumerat doar numele celor ce au format varful aisbergului sahului prahovean al ultimilor 50 ani. Despre fiecare din acestia se pot scrie cateva pagini, cateva capitole, o carte sau mai multe. Oare cat s-ar putea scrie despre intreaga cariera a lui Florin Gheorghiu si terminand cu fireasca noastra dilema a sahistilor: De ce nu i s-a acordat in tot acest timp titlul de cetatean de onoare al Ploiestiului, acum cand inca mai este in viata?
Oare cat s-ar putea scrie despre distinsul, activul si controversatul Paul Diaconescu, a carei atitudine in calitate de arbitru international fata de mult mai celebrul Robert Fischer, a fost comentata mai mult decat nenumaratele servicii aduse lumii sahului?
“Orasul aurului negru” a fost o citadela a sahului romanesc, iar clubul “Petrolul Ploiesti” un mic imperiu care a cunoscut marirea si gloria , cand reprezentantul sau, “pustiul din Ploiesti” cum i se mai spunea juniorului de 16 ani si 8 luni, Florin Gheorghiu , castiga surprinzator titlul de campion al tarii ( 1960), iar pe echipe mixte reusea castigarea titlului de campioana a tarii, doi ani consecutivi ( 1961, 1962), in componenta echipei intrand Carol Partos, Gheorghe Mititelu, Corvin Radovici, Alexandru Gunsberger, Maria Albulet, Margareta Perevoznic, Rodica Reicher si Corneliu Butnariu.
De numele lui Paul Diaconescu se leaga primii pasi ai sahului de performanta in Ploiesti ( din putinele informatii consemnate), el fiind cel care intre 1947-1948 pune bazele celui dintai cerc de sah prahovean afiliat la Federatia Romana de Sah – “Pionul”. In perioada 1948-1954 , student fiind in Bucuresti, redacteaza rubricile de sah din revistele “Romania Libera Magazin”, “Stadion” si “Realitatea Ilustrata” si castiga campionatul orasului Ploiesti in 1950 si 1954. Compozitia sahista i-a adus, in 1954, titlul de maestru al sportului( primul maestru al sportului din fosta regiune Ploiesti).
“Tema Diaconescu” este cunoscuta in lumea compozitorilor de probleme de sah.
In perioada de glorie a sahului ploiestean, 1956-1962, in calitate de presedinte al Comisiei de sah al regiunii Ploiesti, coordoneaza organizarea a doua importante turnee : “ Memorialul A. Alehin”(1956), primul din lume sub aceasta titulatura, cu participarea unor fosti campioni ai tarii si alti sahisti valorosi si “Turneul International de la Ploiesti” (1957), cu participarea lui I.Balanel, V. Ciocaltea, L.Portisch,N.Krogius si alti sahisti valorosi. In 1959 se infiinteaza sectia de sah a clubului “Petrolul Ploiesti”, la care presedinte este acelasi Paul Diaconescu. Cu el conducator de lot, petrolistii aveau sa devina campionii tarii , doi ani mai tarziu.Treptat, inginerul P.Diaconescu se consacra sahului prin corespondenta, unde exceleaza si obtine titlul de Mare Maestru International in 1982. Participant la 24 congrese ICCF ( forul mondial al sahului prin corespondenta), a fost ales vicepresedinte ICCF in 1972.
In calitate de arbitru FIDE, a fost prezent la 3 Olimpiade : 1974-Nisa, 1984- Salonic si 1986- Dubai, dar si la Interzonalul de la Soussa ( Tunisia ) 1967, la care a fost catalogat drept “omul rusilor”de catre milioanele de fani ai geniului sahist Bobby Fischer, fiind considerat principalul vinovat in retragerea brusca din turneu a marelui campion dupa runda a-10-a, cand conducea detasat cu 8,5 puncte.
Admirat de unii, dusmanit de altii, Paul Diaconescu a fost totusi o personalitate marcanta , care a polarizat eficient activitatea sahista prahoveana.
Florin Gheorghiu a reprezentat pentru sahul romanesc ceea ce Ilie Nastase a fost pentru tenis, Nadia Comaneci pentru gimnastica, sau Gheorghe Hagi pentru fotbal. A fost portdrapelul sahului romanesc in acei ani de restrictii, cand sportul era o dulce evadare din bratele lungi si demolatoare ale comunismului. Bucurestean prin nastere, dar ploiestean prin pregatirea sahista si scolara, “pustiul din Ploiesti”, cum avea sa i se spuna la prima sa finala nationala, castigata de altfel in mod surprinzator, a fost un unicat in peisajul sahului romanesc. Realizand o ascensiune vertiginoasa ( intre 16 si 20 ani), de la categoria I la mare maestru international,Florin Gheorghiu a intrat cu autoritate in elita mondiala,dupa o serie de performante unice pentru sahul romanesc : la 16 ani campion national de seniori, la 18 ani maestru international, la 19 ani campion mondial de juniori, la 20 de ani mare maestru, de 9 ori campion al tarii, de 3 ori calificat in turneele interzonale ale campionatului mondial. In calitate de component al echipei nationale masculine, a participat la 14 olimpiade. A castigat peste 25 de turnee de ridicata valoare internationala, iar in anii ‘60 era cotat intre primii 20 sahisti ai lumii. Dar dintre miile de partide jucate, una reprezinta ceva special: victoria in fata genialului Bobby Fischer, la Olimpiada de la Havana din 1966. Si-a exercitat sporadic profesia de ziarist. A fost redactor al “Revistei Romane de Sah” si a scris o carte “Partide Alese” (1980). Personalitate plina de modestie, in ciuda realizarilor sahiste deosebite, s-a retras discret si s-a stabilit in Elvetia, unde traieste si acum, cu rare vizite in Bucuresti.
Despre Carol (Charles) Partos nu am din nefericire prea multe informatii, deoarece fuga lui in Occident dupa Olimpiada de la Nisa din 1974, au determinat autoritatile comuniste sa-l treaca la capitolul “inexistenti”.
In ciuda valorii sale sahiste incontestabile, dovedita prin castigarea titlului de campion al Romaniei in 1972, dupa ce fusese vicecampion in 1966, inginerul petrolist de la C.P.Brazi a fost impiedicat in repetate randuri sa joace in turnee internationale pe considerentul ca tatal sau traia in Elvetia, iar fratele in SUA. Dar, de ce s-au temut nu au scapat. Dupa o prima participare la Olimpiada de la Skoplje (1972), a urmat participarea la cea de la Nisa, la sfarsitul careia i-a dat mari batai de cap sefului delegatiei ( Florin Gheorghiu), refuzand sa revina in tara. S-a stabilit ulterior in Elvetia, unde se pare ca si-a incheiat partida cu viata in urma cu 2 ani. Multi dintre cei care l-au cunoscut il regreta sincer, Partos fiind apreciat ca un adevarat profesionist in tot ceea ce facea. Si-a adus o contributie majora in polarizarea activitatii sahiste ploiestene in anii ’60, fiind coautorul castigarii celor doua titluri de campioana pentru clubul petrolist.
Daca e sa vorbim de “Regina Mama” a sahului feminin prahovean, nu ne putem gandi la altcineva decat la marea maestra internationala Maria Albulet – Pogorevici. Imbinand perfect practicarea profesiei de medic pediatru si pasiunea de o viata-sahul, dr.Maria Albulet a cucerit de trei ori titlul de campioana nationala de senioare (1951, 1955 si 1956) si a fost prima sahista din Romania care a obtinut titlul de maestra internationala, ulterior devenind si mare maestra. Cel mai bun rezultat din cariera sa ramane locul al doilea, la egalitate cu echipa URSS, la Olimpiada de sah de la Emmen-Olanda din 1957, obtinut cu echipa Romaniei, alaturi de marea maestra Margareta Teodorescu. In urma acestor performante, Maria Albulet a primit titlul de maestra emerita a sportului. Nascuta la Braila, a activat cea mai mare parte din cariera sa la Clubul Sportiv Petrolul Ploiesti. Jucatoare cerebrala, cu un stil aparte, domina sahul feminin romanesc intre 1951 – 1960. Face parte din echipa campioana ( 1961 si 1962).Treptat, dupa castigarea catorva turnee nationale ( Cluj 1966, Onesti 1968, Craiova 1969, Bucuresti 1970 ), se dedica activitatii de medic si cresterii celor doua fete.
Marina Pogorevici (Makropoulou), fiica mai mica a marii maestre internationale Maria Albulet invata sahul de la mama sa si datorita unui talent deosebit si unei ambitii iesite din comun progreseaza rapid si castiga doua titluri de campioana nationala de junioare.
Concurand in intrecerile internationale, intre 1976-1982, participa la 20 turnee importante realizand rezultate deosebite. De remarcat evolutiile din 1981, cand dup ace indeplineste normele de maestro internationala, castiga impresionant prestigiosul zonal de la Bydgoszcz, cand prin punctajul obtinut intra in elita sahului mondial, fiind prima nostra jucatoare care a obtinut titlul de mare maestra internationala. Are doua prezente in echipa nationala feminine la olimpiadele din 1980 si 1982. Urmeaza casatoria cu marele maestru grec Giorgios Makropoulou si stabilirea in Grecia. In prezent joaca pentru selectionata feminina elena.
Desi un jucator deosebit, dovada titlul de maestru international si prezenta in lotul echipei nationale la Olimpiadele din 1960,1962 si 1964, Corvin Radovici , sau “tataie”, cum i se mai spunea aici prin Ploiesti, s-a remarcat in special ca antrenor.
Imi este extrem de greu acum sa identific toti marii jucatori care au trecut prin mana lui. Munca de antrenorat este de multe ori anonima. Nu voi da decat numele a doi mari jucatori crescuti de el : Florin Gheorghiu si Dieter Nisipeanu. A facut parte din echipa campioana a “Petrolului Ploiesti”. In anii ’70 se muta la Brasov, unde isi continua activitatea de crestere a juniorilor, Dieter fiind cel mai bun produs al sau. De numele sau se leaga si ascensiunea marelui maestru Constantin Ionescu, actualul secretar general al F.R.Sah.
Activitatea competitionala a echipei “Petrolului Ploiesti” din anii de glorie si chiar mult dupa aceea este legata indisolubil de cel care a fost Gheorghe Mititelu. Inginerul constructor, nascut la Apata – Brasov, desi un jucator remarcabil, cu 3 prezente in echipa masculina a Romaniei la Olimpiadele din 1960,1964 si 1970, vicecampion national de seniori in 1956,1959 si 1974, a ramas iubitorilor sahului din Romania mai ales prin cartea scrisa in 1980 – “Momente critice in pregatirea sahista”, o lucrare de referinta in dezvoltarea tinerilor jucatori.
Adrian Negulescu este cel mai valoros junior lansat pana acum de “pepiniera ploiesteana”, dupa Florin Gheorghiu si singurul jucator de sah din Romania de care se interesa marele campion mondial Garry Kasparov in perioada cand participa inca la competitii. La 26 ani distanta in timp, in 1986, un alt ploiestean ( dupa F. Gheorghiu) castiga detasat si in mod surprinzator finala campionatului national masculin. Acesta era studentul utilajist de 25 ani , maestrul international Adrian Negulescu.
Totusi, rezultatul nu s-a produs fara cateva “avertismente” notabile : campion national de juniori in 1975 si 1980; campion national universitar in 1882 si 1983; participari la Campionatul Mondial de Juniori – 1975 - locul 4-6, in 1979 locul 3-4 si in 1980 la Dortmund, cand face remiza cu viitorul campion mondial de juniori si viitorul campion mondial de seniori Garry Kasparov, cu care se imprieteneste si cand ocupa locul 3-4; locul 3 la Campionatul European de Juniori din 1979 ;Campion balcanic de juniori in 1976. Ulterior avea sa se transfere la “Dinamo Brasov”. In prezent locuieste in SUA si in datele FIDE figureaza ca nu a mai jucat din 2005. Un mare talent, care din nefericire nu a fost valorificat conform asteptarilor celor care l-au sustinut.
Desi mai putin celebru prin realizarile competitionale, maestrul FIDE Corneliu Butnariu, fost fotbalist renumit in orasul de resedinta Piatra Neamt ( in adolescenta ), fost ofiter de cariera, isi dedica ultima jumatate de secol organizarii activitatii sahiste in cadrul sectiei de sah de la “Petrolului Ploiesti”, dar mai ales pregatirii tinerei generatii, scoala de sah petrolista confundandu-se cu numele sau.
Un autodidact 100%, castiga “Campionatul popular “ pe regiunea Ploiesti, in 1950 si devine vicecampion al armatei in acelasi an. Joaca in echipa campioana si ajunge sa joace in 1975 finala tarii (in sistem turneu inchis). In schimb realizarile juniorilor pe care ii creste vin pe banda rulanta :
Campioni nationali de juniori:
1964 – Anisoara Stefanescu - junioare ;1965 – Dan Zara - juniori ;1975 - Adrian Negulescu - juniori
1976 - Marina Pogorevici - junioare sub 17 ani ; 1976 - Viorica Ilie - junioare sub 20 ani
1978 - Lucian Vasilescu - juniori sub 17 ani ; 1979 - Marina Pogorevici - junioare sub 20 ani
1980 - Adrian Negulescu - juniori 17-20 ani ; 1981 – Andreea Negulescu - junioare sub 12 ani
1981 - Alexandru Constantin - juniori 13-16 ani ; 1982 - Alexandru Constantin - juniori 13-16 ani
1982 - Alina Manu - junioare sub 12 ani ; 1982 - Lucian Vasilescu - juniori 17-20 ani
1989 - Anca Andriana - junioare sub 10 ani ; 1994 – Petre Grigore - juniori sub 16 ani
La nivel international : 1977 – Viorica Ilie – locul 3 – Cupa Europei pentru junioare - Novisad
1989 - Anca Andriana – vicecampioana mondiala la fete sub 10 ani ( Aguadilla – Porto Rico )
In prezent, la cei 84 ani, antrenorul Butnariu inca se preocupa de bunul mers al sectiei.
In istoria sahului prahovean un loc aparte il ocupa profesorul Gheorghe Vasii, cel care a creat al doilea centru de formare a juniorilor de valoare ploiesteni. Intersectarea activitatii acestuia cu “imperiul petrolist” necesita comentarii ceva mai complexe, pe care am sa incerc a le aborda cu alta ocazie.
Despre şah şi despre şahiştii Prahovei, cu Laurenţiu Anuţa [4]
DIN BENEFICIILE SAHULUI : “O prietenie de aur”
Sahul competitional nu genereaza doar concurenta acerba, lupta cu propriile slabiciuni si chiar un grad ridicat de individualism, ci reprezinta mai mult decat s-ar putea crede si o forma de socializare. Pentru sahistii de performanta, lumea sahului reprezinta de cele mai multe ori un alt univers, o alta familie, in care le face placere sa revina mereu si mereu, sa-i revada pe cei care impartasesc aceeasi pasiune.
Intotdeauna juniorii cu care am lucrat au format o mica familie si munca de pregatire a fost mai usor de suportat si mai captivanta atunci cand se legau prietenii. Cu cat perioada de pregatire a fost mai lunga, cu atat aceste prietenii au fost mai trainice si placerea de a veni la antrenamente mai mare.
MOŞ Maria-Magdalena implineste abia in octombrie 8 ani. A fost adusa la sah de tatal sau, la Clubul Sportiv CONPET PLOIESTI in urma cu 14 luni. Tatal, salariat la institutia care patroneaza clubul, o mai veche cunostinta a mea, si-a exprimat parerea ca face doar o incercare, daca ii place sahul fetitei “bine” daca nu… asta este. In mod sigur i-a placut prichindutei. Un rol important l-au avut colegii de antrenament si dintre acestia in mod deosebit buna ei prietena Emilia Coman.
Maria, o micuta printesa frumusica foc, are multiple calitati pentru sah, care inca nu s-au concretizat in foarte multe realizari, dar care prin munca ceva mai sustinuta va arata intreaga masura a acestora. O sensibilitate ceva mai mare, conforma cu fizicul fragil si cu experienta competitionala redusa o tine momentan ceva mai departe de rezultatele valoroase, dar perseverenta si rabdarea din partea tuturor celor din preajma ei vor face minuni. Este inca la inceput. Abia a terminat clasa I, ca eleva a Scolii Nr. 21 din Ploiesti.
Si totusi, la “Finalele Campionatului National de Juniori “ de anul acesta de la Voineasa, spre surprinderea tuturor, a obtinut medalia de aur la proba de dezlegari. Ea a secondand-o pe buna ei prietena si colega de club in realizarea celor mai valoroase rezultate ale clubului prahovean la aceasta competitie.
Nu putem sa trecem cu vederea insa ca ascensiunea sahista a micutei Maria este amortizata de posibilitatile financiare restranse ale parintilor, care nu-si pot permite deplasarea junioarei la competitii in afara localitatii, de imposibilitatea sustinerii financiare intr-o masura mai mare din partea sectiei de sah a clubului, atata timp cat sunt si alti juniori, cu rezultate semnificative.
Este gustul amar pe care il simtim periodic, atunci cand anumite fonduri sunt directionate spre entitati cu care nu ne mandrim, care ne creeaza probleme, prin care din nefericire Romania se face cunoscuta pe plan extern, iar copii nostri cu potential, copii nostri frumosi si buni, sunt lasati de izbeliste.
Poate tocmai acesti copii ne vor invata mai tarziu cum sa ne purtam si sa ne organizam problemele.
Despre şah şi despre şahiştii Prahovei, cu Laurenţiu Anuţa [3]
CS Conpet Ploieşti şi CSM Ploieşti - vicecampioane naţionale la echipe baieti (10 şi 20 ani)
In acest an, intre 25 si 30 iulie, s-au desfasurat la Iasi “Finalele Campionatelor Nationale de Juniori pe Echipe”, reunind la start 214 juniori si junioare. Au fost reprezentate cele mai tari centre sahiste de juniori ale momentului: Iasi, Timisoara, Bucuresti, Craiova, Ploiesti, Constanta, Tg.Mures, Buzau, Brasov, Cluj, Satu Mare, Otopeni, Mangalia, Odorheiul Secuiesc, Botosani, Focsani si Vaslui. Cele 67 echipe de baieti si fete si-au disputat medaliile puse in joc, pe categorii de varsta ( 10,12,14,16,18 si 20 ani), ca o noutate, neoficial, disputandu-se si grupa de 8 ani.
Ploiestiul a fost reprezentat de C.S.M.Ploiesti (la baieti 10 ani), Petrolul Ploiesti (la baieti 14 si 18 ani) si CONPET Ploiesti (la baieti 20 ani).
La baieti 14 ani echipa Petrolul a concurat cu alte 5 echipe si a terminat pe locul 4.
La baieti 18 ani petrolistii au reusit clasarea pe locul 3 (din 4 echipe). Medalia de bronz a fost obtinuta de juniorii Dragos Corlatescu, Daniel Vezeteu si Alin Florescu. Cele doua echipe petroliste au fost conduse de antrenorul Gheorghe Pepene.
Echipa C.S.M.-ului, la baieti 10 ani, condusa de prof. Gheorghe Vasii, valorosul descoperitor si slefuitor de talente, o echipa ce reprezinta viitorul sahului masculin prahovean, a talonat indeaproape echipa mai mare ca varsta si mai experimentata a Politehnicii Iasi 1, singura de care a fost depasita (0-3). A cucerit meritat medalia de argint, castigand 6 meciuri: 3-0 cu Tg.Mures, 2,5-0,5 cu Micul Sahist Iasi, 3-0 cu Viitorul Cluj, 2-1 cu CC Sah Bucuresti, 3-0 cu Vointa Buzau si 2-1 cu CSS PC Constanta. Cei patru muschetari (pentru ca a fost si o rezerva) sunt: Marian-Catalin Sandu, Sergiu-Gabriel Herea, George-Iulian Brisan si Eduard-Constantin Stoica.
Daca despre celelalte echipe pot prezenta nume de juniori, date statistice, rezultate, cu echipa CONPET-ului este o alta poveste, deoarece evenimentele le-am trait din interior.
Echipa a fost alcatuita din cei doi juniori mari ai clubului, Radu Gogulancea si Catalin-George Miroiu, la care s-a alaturat prin dubla legitimare (de la C.S.M.Ploiesti) Adrian Iordache.
Ne-am dus la Iasi cu gandul la o medalie, dar nu credeam ca vom fi atat de aproape de titlul de campioni. Lupta era dificila prin prisma adversarilor, care la ultima grupa de varsta ( 20 ani ) nu reprezentau doar simpli turisti pe tabla cu 64 de patratele. Iar cand te lupti cu o echipa cu ELO-ul mediu 2336, avand in componenta un mare maestru international (Cristian Chirila 2526) si un maestru FIDE ( Tiberiu Georgescu 2382) iti cam iei gandul de la primul loc.
Prima runda ne-a rezervat din start un prim derby, cu CSS1 Timisoara. Inceputul nu a fost prea entuziasmant pentru baietii nostri. Dupa o victorie fara istoric a lui Adrian la ultima masa, la Miu, Catalin se chinuie, dar nu reuseste mai mult decat remiza la masa a doua, cu negrul, la Chirita.
Radu sta mai bine cu Nemes si are remiza si victoria de meci la dispozitie, dar…ceva se scurtcircuiteaza si lasa un turn in priza (?!). In loc de 2-1, doar 1,5-1,5. Moment de frustrare, de “frecat ridichea” si de luat totul de la capat. Poate ca a fost dusul rece care i-a mobilizat pe baieti.
In celelalte meciuri, C.C. Sah Bucuresti, marea favorita, se distreaza cu Buzaul, un sec 3-0, in timp ce Spartac Bucuresti, marele “out-sider” - a produce surpriza grupei invingand cu 2-1 Iasul.
Runda a-2-a aduce fata in fata CONPET-ul cu C.C.Sah Bucuresti, o intalnire de care ne temeam.
Baietii s-au mobilizat insa la maxim. Adrian isi face din plin datoria si reuseste o victorie cat un titlu la ultima masa, la Nitelea, iar Catalin smulge (din nou cu negrul) o remiza valoroasa la Georgescu. Partida dintre Gogulancea si Chirila a trecut prin multiple faze, s-a jucat pe muchie de cutit, iar Cristi a incercat orice spre a salva rezultatul meciului. A fost o partida terminata la limita timpului alocat, in care Radu a gasit mereu cele mai bune continuari si a rezistat eroic, obtinand o remiza cat o victorie. Am castigat cu 2-1 in fata marii favorite. De acum puteam visa la titlu. Dupa infrangere, C.C.S.-ul se trezeste si castiga cu 2,5-0,5 la Timisoara si cu 3-0 la Spartac. Cum nici noi nu cedam pasul si invingem cu 3-0 pe Spartac si 2,5-0,5 Iasul, lupta pentru titlu avea sa se prelungeasca si in ultima runda. Asta teoretic, deoarece tensiunea nervoasa si-a spus cuvantul. Si nu este vorba doar de o simpla acumulare de oboseala si stres, ci de o cedare in fata unei situatii absurde si contrare spiritului universal al sportului :”cel mai bun sa invinga”, pe care federatia de specialitate, din motive straine spiritului jocului, o perpetueaza. Si ca sa fiu mai bine inteles, voi spune ca primul criteriu de departajare la acest campionat, ca de altfel la ultimele trei-patru editii, este cumulul punctelor pe mese si nu asa cum este logic punctele de meci.
Cu alte cuvinte, nu castiga echipa care le invinge pe celelalte adversare, ci aceea care realizeaza scorurile mai mari. Se poate naste situatia absurda in care o echipa castiga toate meciurile si totusi sa se claseze a-3-a sau a-4-a. Dar nu va mirati, acesta este sistemul perfect pentru blaturi si aranjamente. Am protestat in scris la federatie si in urma cu trei ani, cand pe acelasi sistem si aranjament de ultima runda am fost deposedati de medalia de bronz la baieti 10 ani, dupa ce invinsesem echipele de pe locurile 2 si 3. Am protestat si acum la sedinta tehnica, inainte de inceperea competitiei, dar pagubasii striga, iar “baietii destepti” mafioteaza mai departe.
Ca sa revin la situatia din competitie, dinaintea ultimei runde, lucrurile pareau clare: desi conduceam la puncte de meci si pentru titlu mai trebuia sa castigam cu Buzaul, care nu dovedise o forta deosebita, datorita actualului sistem de departajare, C.C.S.Bucuresti avea nu numai o jumatate de punct avans, dar si un meci pe care oricine l-ar fi vazut castigat cu 3-0. In fata acestei situatii, cu sanse minime de a rasturna ierarhia nefireasca, desi le-am cerut baietilor sa se mobilizeze si sa spere la o minune, acestia s-au blazat, au clacat si au jucat incredibil de neatent, stiindu-se si cu medalia de argint in buzunar. Adrian, care castigase tot pana atunci, a pierdut, Catalin a gafat incredibil lasand un turn in priza intr-un final net superior. Doar Radu reuseste remiza la Posedaru si pierdem meciul neasteptat cu 0,5-2,5. Spre marea noastra dezamagire Chirila pierde surprinzator la Garbea si C.C.S.Bucuresti castiga doar cu 2-1 la Iasi.
Fara gafele de la ultimele doua mese am fi fost campioni. Regrete tardive insa. Am fi invins in mod neasteptat “sistemul”. Insa in actualele conditii, victoria baietilor de la Clubul Central este mai mult decat meritata. Si argintul este bun.
Ma intreb insa ce s-ar fi spus in cazul in care am fi invins la acelasi scor (2-1) Buzaul si conform regulamentului in vigoare C.C.S.-ul era declarat campion, dar noi cu victoria directa ii depaseam la puncte de meci? Unde ar mai fi fost spiritul sportului : “Cel mai bun sa invinga“? Unde ar fi fost moralitatea?
Si pentru a umple cupa ciudateniilor unor reglementari ale “sportului romanesc”, sa mentionam ca in grupa baieti 10 ani, in ultima runda ( a-7-a), s-au intalnit Politehnica Iasi 1 cu Politehnica Iasi 2, doua echipe ale aceluiasi club, in situatia in care “golaverajul” este hotarator. De data asta primei echipe ii era necesar chiar si 1 punct, asa ca meciul s-a terminat egal, dar daca…
Si ne mai intrebam de ce au scazut realizarile juniorilor nostri in competitiile internationale.
Sa speram insa ca juniorii nostri, cu care ne mandrim, vor munci mai mult si vor invinge toate “sistemele” “baietilor destepti”, iar la anul vor schimba argintul pe aur.
Florin, Sorin si Radu, cei trei muschetari de clasa a III-a, au dovedit calitati deosebite si au inceput sa se remarce in competitiile locale. Mai intai Sorin devine vicecampion judetean, dupa care tatal il ia si-l duce la un club “mai bun”, cum avea sa afirme. La scurt timp a obtinut categoria I si treptat a renuntat la sah. In prezent nu mai joaca decat poate cu colegii de facultate.
Florin lasa sa se intrevada un viitor mare campion, foarte talentat si foarte muncitor. A progresat rapid si a castigat titlul de campion judetean la 12 ani . La finalele nationale de juniori, prima lui iesire departe de familie, a clacat si rezultatul nu a fost cel asteptat. Intre timp devenise un urias in tara piticilor printre colegi, se dezvoltase puternic dar armonios si se indragostise de handbal. A renuntat la sah in favoarea jocului pe semicerc, ramanand cu categoria a II a. M-am mai intalnit cu el acum cativa ani. Acelasi baiat timid si respectuos, la care ma uitam precum David la Goliath si care sigur a ajuns un bun handbalist.
Dintre cei patru colegi de clasa, doar Radu s-a dovedit a fi contaminat iremediabil de microbul sahului. Privind retrospectiv, imi amintesc de un pusti slabut, care dupa cele 2- 3 ore de antrenament se lasa cu greu desprins de parinti de tabla de joc. Desi a avut momente cand sahul nu a mai fost o prioritate, juniorul (inca) Radu Gogulancea, candidat de maestru, a reusit prin pasiune si perseverenta sa devina un sahist periculos pentru orice adversar. Si cum sa nu joci cu mare prudenta in fata celui clasat al 6 lea in finala nationala de la baieti 20 ani?
Genul de introvertit, cu sensibilitate mai mare, cu o memorie sahista de invidiat si putere de calcul deosebita, Radu a avut frumoase realizari, care insa puteau fi mult mai mari daca ar fi avut mai multa incredere in fortele proprii si munca depusa ar fi fost la nivelul talentului. Dar iata realizarile lui Radu pana acum, la frumoasa varsta de 20 ani:
Campion National pe Echipe de Juniori, la baieti 18 ani, cu echipa CONPET-ului - Saturn 2007 (Medalie de aur)
Medalie de bronz la “Finalele Nationale de Juniori” baieti 18 ani – sah activ – Predeal 2006
Medalie de bronz la “Finalele Nationale de Juniori” baieti 18 ani – dezlegari – Predeal 2006
Component al lotului national de juniori in 2007, 2008 si 2009, urmare a rezultatelor obtinute la finalele nationale de juniori din anii respectivi.
Component de baza al echipei de seniori, divizionara “A” CONPET Ploiesti.
Locul IV la “Finalele Nationale de Juniori” baieti 20 ani – blitz – Iasi 2008
Locul III la “ Trofeul Litoralului “ Eforie Nord – 2007 la categoria ELO sub 2050
Locul I la “ Memorial Maria Albulet “ Ploiesti 2008
In prezent, student in anul II la UPG Ploiesti, Fac. Geologie, Radu Gogulancea isi va incearca sansele, alaturi de coechipierii sai de la echipa de juniori a CONPET – ului (B20), in obtinerea unei medalii la “Finalele Nationale de Juniori pe Echipe ” de la Iasi, intre 26 si 30 iulie.
Este ultimul sau an de juniorat. Ce va face incepand de anul viitor, in calitate de senior? Doar timpul si propria lui decizie vor hotara. Noi sa-i dorim cat mai multe realizari sahiste si sa-i amintim ca perseverenta este calea spre success.
Un junior cu care Prahova se poate mândri: candidatul de maestru - George-Cătălin Miroiu (18 ani).
Fiecare junior are calitatile si defectele lui, unele il propulseaza spre marea performanta, iar celelalte il stopeaza din evolutia sportiva. Fiecare om are procentele lui de bun si de rău, intr-un amestec specific. Poate ca dupa 6 ani si jumatate de cand lucrez cu Catalin a intervenit acea legatura sufleteasca precum de la tata la fiu si pot părea subiectiv. Totusi, nu am auzit pe nimeni, in tot acest timp, care a venit in contact cu el, sa-i reproseze ceva. Toti îl simpatizeaza, fiind un adolescent deosebit de sociabil si care emana prin toti porii sinceritate. Este mai putin norocos decat altii, familia nereusind sa-i asigure finantarea de care ar fi avut nevoie pentru turnee mai valoroase.
George-Catalin Miroiu pare a fi din alta lume, mai buna, mai inteleapta decat a noastra.
Abonat la premiul 1 in scoala generala ( Sc. nr. 8 Ploiesti – una dintre cele mai bune), o dată cu intrarea la liceu (Al.I. Cuza ) a fost nevoit sa renunte la statutul de premiant, pentru a aloca suficient timp desavarsirii pregatirii sahiste. Fara a neglija scoala, a reusit sa devina un nume in sahul prahovean si chiar national.
De cinci ani este component al echipei divizionare “A” CONPET Ploiesti si juniorul de baza al acesteia. Cel mai bine ar fi insa o enumerare a realizarilor sahiste mai importante ale lui Catalin :
Campion National Scolar pe Licee – locul 1 la “Olimpiada Sportului Scolar la Sah”- Giurgiu 2009
Campion National pe Echipe de Juniori, la baieti 18 ani, cu echipa CONPET-ului - Saturn 2007
Campion de juniori al Capitalei – 14-20 ani - 2009
Locul IV la“Finala Campionatului National de Seniori”la dezlegari-Bucuresti 2009
Locul III la : “Memorialul Emil Macarie”- Ploiesti 2006
“Memorial Maria Albulet “ – Ploiesti 2008
“Festivalul International Memorial Victor Ciocaltea” sah activ- Bucuresti 2009
Locul II la :“Cupa CONPET” Ploiesti -editia I 2004 , editia III 2006 si editia V 2008
“Turneul Prahova” Ploiesti – 2008
“Memorialul Emil Macarie”- Ploiesti 2008
Locul I la: “Open International Predeal” 2006 – categoria ELO sub 2000
“Cupa CONPET” Ploiesti -editia IV 2007
“Campionatul de Şah al Liceelor“ - faza judeţeană - Câmpina 2008 si 2009
“Memorialul Paul Diaconescu“ Ploiesti 2009
Putini din afara universului sahului de performanta isi pot imagina cata munca se ascunde in spatele acestor performante, cati ani de studiu, antrenamente si furtuni emotionale in timpul competitiilor. Sahul este un sport dur, cum doar un veritabil razboi psihologic poate fi.
Sper ca aceste realizari sahiste ale lui Catalin sa fie doar inceputul unei evolutii remarcabile.
Acesta este juniorul prin care Clubul Sportiv CONPET Ploiesti isi asigura viitorul şi de care Prahova poate fi mandra. Acordati-i incredere si sprijin!
LA SAH DAM LECTII DE LA 8 ANI: EMILIA COMAN VA PARTICIPA LA
CAMPIONATUL MONTIAL DE SAH PENTRU JUNIORI
By redactie on Iulie 8, 2009 (PRAHOVA Sport)
In perioada 4-5 iulie, a avut loc la Saliste in judetul Sibiu turneul de sah pentru copiii sub 12 ani, intitulat “Cupa Marginimii” contând pentru circuitul Grand Prix Junior 2009.
Turneul aflat la a doua editie, s-a bucura de un real succes si cu o participare de invidiat. Nu mai putin de 9 jucatori cu ELO si foarte multi copii medaliati la campionatele nationale si internationale.
Printre aceştia s-a aflat şi ploieşteanca Emilia Florentina Coman în vârstă de 8 ani, care a obţinut premiul I la categoria fete 9 ani.
De menţionat este faptul că Emilia a câştigat medalia de argint la şah practic – fete 8 ani şi locul I la proba de dezlegări fete 8 ani, precum şi locul I la blitz fete 8 ani, nu mai demult decât luna trecută la Festivalul Internaţional de la Eforie Nord 18-27 iunie, concurând alături de participanţi reprezentativi din ţara noastră şi din Republica Moldova.
Emilia este eleva la Liceul de Arta de Ploieşti, dar după ce şi-a descoperit această pasiune alături şi datorită domnului antrenor ing. Anutza Elefterie Laurenţiu, în cadrul Clubului Sportiv Conpet Ploieşti nu s-a mai dezlipit de tabla de şah.
Ploieşteanca noastră participă la Centrele de Excelenţă organizate de Federaţia Română de Şah şi este antrenată cu multă pasiune de domnul antrenor Anutza.
Principalul concurs pentru care se antrenează în acest an Emilia este Campionatul Mondial de Şah pentru Juniori din Antalya-Turcia, unde va participa în noiembrie reprezentând România la categoria fete 8 ani.
Emilia Florentina Coman, o tânără speranţă a şahului românesc
Aceasta este din Ploieşti şi, recent, a obţinut premiul I la “Cupa Mărginimii”
Localitatea Sălişte, din judeţul Sibiu, a găzduit, în zilele de 4 şi 5 iulie a.c., Turneul de şah pentru copiii sub 12 ani intitulat “Cupa Mărginimii”, contând pentru circuitul Grand Prix Junior 2009. Turneul, aflat la cea de-a doua ediţie, s-a bucurat de un real succes şi cu o participare de invidiat: nu mai puţin de nouă şahişti cu ELO şi foarte mulţi copii medaliaţi la campionatele naţionale şi internaţionale. Printre aceştia s-a aflat şi ploieşteanca Emilia Florentina Coman, în vârstă de 8 ani, care a obţinut premiul I la categoria rezervată fetelor în vârstă 9 ani. De menţionat este faptul că Emilia a câştigat medalia de argint la şah practic, “fete 8 ani” şi locul I la proba de dezlegări, precum şi locul I la blitz, tot la categoria “fete 8 ani”, luna trecută, la Festivalul Internaţional de la Eforie Nord 18-27 iunie, concurând alături de participanţi reprezentativi din ţara noastră şi din Republica Moldova.
Emilia Florentina Coman este elevă la Liceul de Artă din Ploieşti, dar după ce şi-a descoperit această pasiune şi datorită antrenorului, ing. Anuţa Elefterie Laurenţiu, în cadrul Clubului Sportiv Conpet Ploieşti nu s-a mai dezlipit de tabla de şah. Ploieşteanca participă la Centrele de Excelenţă organizate de Federaţia Română de Şah şi este pregătită cu multă pasiune de antrenorul Anuţa. Principalul concurs pentru care se antrenează în acest an Emilia este Campionatul Mondial de şah pentru juniori, care va avea loc în Antalya (Turcia), în luna noiembrie, reprezentând România la categoria “fete 8 ani”.
Ziarul Prahova » Sport » Mai buni la dezlegari de probleme
Mai buni la dezlegari de probleme
(Joi, 23 aprilie 2009)
In perioada 7-17 aprilie, la Voineasa, s-a desfasurat o noua editie a finalelor Campionatului national de sah pentru juniori (8-20 ani). Printre participanti s-au numarat sportivi si de la cluburile CS Petrolul Ploiesti, CS Conpet Ploiesti, CSM Ploiesti-Palatul Copiilor. Doua tilturi au revenit sportivelor prahovene Emilia Coman si Maria Mos (amandoua de la CS Conpet), care, la categoria fetelor 8 ani, la dezlegari de probleme, au adunat acelasi numar de puncte (10), clasandu-se pe locul 1 alaturi de Maria Ciocan (AS Sah Ramnicu Valcea). Totodata, tot la dezlegari de probleme, Stefan Manole (categoria 1), de la CS Petrolul, a obtinut o medalie de bronz, la categoria baietilor 14 ani, terminand cu 20,5 puncte. Dovedind ca dezlegarile de probleme reprezinta proba forte a sportivilor ploiesteni, Dragos Corlatescu (candidat de maestru, CS Petrolul) s-a clasat pe locul trei in proba baietilor 16 ani, cu 22 de puncte.
La sah practic, dintre reprezentantii prahoveni, cei mai aproape de podiumul de premiere au fost George Miroiu (candidat de maestru, CS Conpet) si Dragos Corlatescu (candidat de maestru, CS Petrolul), situati pe pozitia a patra la categoriile de varsta baieti 18 ani, respectiv 16 ani.
De asemenea, la aceasta sectiune a campionatului, sportivii de la cluburile ploiestene au mai inregistrat urmatoarele rezultate: Daniel Vezeteu (loc 8, CS Petrolul, 18 ani, cat 1), Alin Florescu (locul 9, CS Petrolul, 16 ani, cat 1), Radu Gogulancea (loc 9, CS Conpet, 20 ani, candidat de maestru), Stefan Manole (loc 8, CS Petrolul, 14 ani, cat 1), Catalin Sandu (loc 8, CSM Ploiesti, 10 ani, cat. 1), Raluca Dulgheru (loc 10, CS Petrolul, 20 ani, cat. 1), Dariana Didiliuc (loc 11, CSM Ploiesti, 14 ani, cat. 2), Iulia Poama (loc 9, CSM Ploiesti, 10 ani, cat. 2), Emilia Coman (loc 8, CS Conpet, 8 ani), Lauriana Didiliuc (loc 8, CSM Ploiesti, 8 ani). Totodata, la dezlegari de probleme, ploiestenii care s-au numarat printre primii zece au mai fost: Sergiu Herea (loc 6, CSM Ploiesti, 10 ani, cat. 2), George Brisan (loc 10, CSM Ploiesti, 10 ani, cat. 2), Alin Florescu (loc 9, CS Petrolul, 16 ani, cat. 1, 17,25p), Daniel Vezeteu (loc 6, CS Petrolul, 18 ani, cat. 1, 19 p), Adrian Iordache (loc 9, CSM Ploiesti, 18 ani, cat. 1, 16 p), George Miroiu (loc 10, CS Conpet, 18 ani, candidat de maestru, 16 p), Valentina Tentu (loc 6, CS Petrolul, 8 ani), Dariana Didiliuc (loc 5, CSM Ploiesti, 14 ani, cat. 2, 9 p).
Prin urmare, chiar daca nu s-au intors cu foarte multe titluri nationale, sportivii ploiesteni dau sperante ca pot urca, treptat, in topul sahului national. Cel mai mult va conta modul in care profesorii cluburilor se vor ocupa de pregatirea acestora si pentru intrecerile externe, unde nivelul competitional este si mai ridicat.

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM